Evropska podrška uvođenju međunarodnih standarda o kvalitetu i zaštiti geografskog porekla\nBeograd, 10. septembar 2015.\nU okviru aktivnosti razvojnog programa Evropski PROGRES, koje imaju za cilj povećanje konkurentnosti lokalnih ekonomija, objavljena su dva javna poziva za dodelu bespovratne pomoći za sertifikaciju i re-sertifikaciju međunardnih standarda kvaliteta, kao i za projekte zaštite oznake geografskog porekla. Evropska unija i Vlada Švajcarske izdvojile su ukupno 177.000 evra za podršku najmanje 33 projekata. Javni poziv biće otvoren do 23. oktobra 2015.\nPravo učešća na konkursu za standarde imaju sva mikro, mala i srednja preduzeća, kao i poljoprivredne zadruge, dok na poziv za zaštitu oznake geografskog porekla mogu da odgovore udruženja građana i institucije, kao i fizička i pravna lica koja, na teritoriji 34 opštine obuhvaćene programom, proizvode artikle koji nose naziv geografskog područja na kojem se proizvode.\n„U procesu razvoja konkurentnosti svaka lokalna samuprava mora da uzme u obzir specifičnost svoje opštine i u skladu sa tim definiše lokalno prigodne strategije i aktivnosti. U odnosu na te planove program ovom aktivnošću pruža podršku nosiocima lokalne konkurentnosti – mikro, malim i srednjim preduzećima,“ rekla je Olivera Kostić, menadžerka sektora za konkurentnost u okviru programa Evropski PROGRES.\nProgram će obezbediti tehničku pomoć za uvođenje međunarodnih standarda kvaliteta u najmanje 30 malih i srednjih preduzeća, odnosno poljoprivrednih zadruga, dok će projekti koji se tiču dobijanja oznake geografskog porekla pomoći da najmanje tri nova poljoprivredna proizvoda iz navedenih područja dobiju zaštićenu oznaku porekla ili zaštićenu geografsku oznaku.\nProjekti će biti odabrani na osnovu njihove relevantnosti i očekivanih ishoda. Evropski PROGRES neće dodeljivati novčana bespovratna sredstva, već će u odobrenoj vrednosti biti pružena tehnička pomoć za uvođenje ili re-sertifikaciju navedenih standarda i zaštite geografskog porekla. Sprovođenje aktivnosti u okviru svakog odabranog projekta će trajati ne duže od 18 meseci za zaštitu geografskog porekla i 15 meseci za uvođenje standarda.\nKako bi približio uslove konkursa, Evropski PROGRES će u periodu od 15. do 25. septembra 2015. godine održati pet informativnih sesija na jugoistoku i jugozapadu Srbije i to: Vranju (15. septembar), Leskovcu (16. septembar), Novom Pazaru (17. septembar) Prijepolju (18. septembar) i Aleksincu (25. septembar).\nViše informacija o samom pozivu, prijavna dokumentacija kao i dodatne informacije o održavanju info-sesija dostupno je na veb sajtu Evropskog PROGRESa: http://www.europeanprogres.org/pozivi/sr/.


U Subotici obeležen Dan pobede nad fašizmom - Društvo - Dnevni list Danas\nPočetna » Vesti » Društvo » U Subotici obeležen Dan pobede nad fašizmom\nN. J.09.05.2022. 14:13\nDan pobede nad fašizmom i Dan Evrope obeleženi su danas, 9. maja, na Trgu Žrtava Fašizma, u organizaciji Gradskog odbora SUBNOR-a i Lokalne samouprave Subotica.\n„Danas se obeležava 77 godina od pobede nad fašizmom, najvećim zlom 20. veka. Moramo se pokloniti ljudima koji su dali svoje živote, položiti cveće i znati da je to bio najkrvaviji rat u 20. veku, u kome je učestvovalo 80 odsto populacije, 61. svetska država, a život je izgubilo više od 50 miliona ljudi“, rekao je sekretar SUBNOR-a grada Subotice Nikola Ivošević.\nOn je poručio da je naša obaveza da to prenesemo i na mlađe generacije, i da se to više nikada ne ponovi nikome.\n„I da više ne učestvujemo ni u kakvim ratovima, nego da gradimo slobodu i mir, da idemo napred, da ne budemo fašisti nego socijalisti koji se bore za pravo, pravdu, za ljubav, i da tako školujemo decu i omladinu“, navodi Ivošević.\nNikola Ivošević, foto: Natalija Jakovljević\nGradonačelnik Subotice, Stevan Bakić, rekao je da je više od milion građana tadašnjeg Sovjetskog saveza dalo svoje živote kao zalog za istorijski 9. maj i pobedu koja će doći 1945. godine.\n„Mržnja, antisemitizam i rasizam nisu uspeli da pokore svet, a tome su doprinos dali i borci subotičkog partizanskog odreda i svi oni koji su do konačne pobede podrivali okupatorsku vlast u našem gradu“, kazao je Bakić.\nStevan Bakić, foto: Natalija Jakovljević\nOn je takođe i poručio da te strašne dane nikada ne smemo zaboraviti.\n„Deveti maj je ponos svih slobodoljubivih naroda sveta, a najviše onih kojih su za slobodu najviše žrtvovali“, rekao je gradonačelnik.\nPrema njegovim rečima, „mi u Srbiji znamo da je antifašizam vezivno tkivo Evrope, da njegovo devalviranje i negiranje nije ni moralno, ni održivo“.\nČlan SUBNOR-a grada Subotice, Aleksandar Toković, poručio je mladima da se odvajaju od svoje istorije, da čuvaju svoje mitove i legende i da se sećaju važnih datuma.\nAleksandar Toković, foto: Natalija Jakovljević\nNakon polaganja venaca na Spomeniku žrtvama fašizma, venaci su položeni i u Spomen parku na Pravoslavnom groblju u Dudovoj šumi.\nAleksandar Tokovićdan evropedan pobede nad fasizmomNikola IvoševićStevan BakićSubotica\nDruštvo • 07.06.2022. 16:12\nIstorijski arhiv Subotica: Zbog novog zakona zatrpani nevažnim dokumentima\nPolitika • 02.06.2022. 14:09\nRekordno ostvarenje budžeta u istoriji grada Subotice\nDnevni list Vatikana objavio je danas da pokreće novo mesečno izdanje, posvećeno siromašnima i ljudima na marginama društva, ne samo sa ciljem da ispriča njihove priče, već i da ih uključi u proizvodnju i distribuciju novina.


AP o diplomatskom sporu, ali i podelama unutar CG | Restart Magazin\nAgencija AP, izveštavajući o proglašavanju ambasadora Srbije u Podgorici za nepoželjnu osobu, prenosi da je mandatar za sastav nove crnogorske vlade Zdravko Krivokapić protestovao zbog te odluke odlazeće vlade, koja je došla samo nekoliko dana pre planirane inauguracije nove, kako agencija tvrdi, prosrpske vlade.\nAP ocenjuje da je diplomatski spor dodatak ionako napetim odnosima dve susedne balkanske države, koje su, podseća, bile deo iste zemlje pre nego što je referendum o nezavisnosti 2006. godine doveo do odvajanja Crne Gore iz državne zajednice sa Srbijom.\nU Crnoj Gori i dalje su duboke podele između onih, kako to vidi AP, koji žele bliže veze sa tradicionalnim saveznicima Srbijom i Rusijom i onih koji na Crnu Goru gledaju kao na nezavisnu državu, saveznicu Zapada.\nPodseća se da je, kako kaže AP, prozapadna Demokratska partija socijalista, koja je dugo bila na vlasti, poražena na izborima u avgustu od, kako navodi, prosrpske koalicije, čija vlada treba da bude izglasana tokom parlamentarnog zasedanja sledeće nedelje.\n← Velika Britanija i Francuska udružile snage protiv migranata\n“Dankan nije verovao da ćemo ikada osvojiti prsten sa plejom iz Evrope” →\nVašington tajms: “Antifa” mesecima planirala pobunu\n04/06/2020 04/06/2020 Urednik\nAbazović: Nova vlada Crne Gore treba da bude posvećena saradnji sa Kinom


Agro preduzetništvo razvojni resurs poljoprivrede i prehrambene industrije Srbije\nAgrobiznis je kao pojam uspostavljen u SAD šezdesetih godina prošlog veka. Ovakva terminološka konstrukcija zahtevala je i modifikaciju u tretiranju poljoprivrede kao delatnosti, i njeno znatno kompleksnije i potpunije sagledavanje, s obzirom na širok dijapazon različitih oblasti integrisanih u sistem u kome primarna poljoprivredna proizvodnja prestaje da bude izdvojena, zaokružena celina već postaje element zaokružene celine – agrobiznis sistema.\nAgrobiznis sistem osim neposredne, biološke produkcije, uključuje i niz drugih aktivnosti kao što su:\nproizvodnja inputa i mehanizacije,\nskladištenje i distribucija proizvoda,\nturizam i dr.\nRazvoj „malog i srednjeg agro preduzetništva“ u Srbiji ima perspektivu i prioritetni segment bi trebao da bude, pored primarne poljoprivredne proizvodnje i prehrambena industrija i to sledeće oblasti:\nOblasti prerade ratarskih proizvoda: proizvodnja specijalnih vrsta hleba, peciva, testenina, keksa i konditorskih proizvoda, proizvodnja tradicionalnih kulinarskih specijaliteta i dr.;\nOblasti prerade povrća: prerada povrća, proizvodnja sokova, proizvodnja kečapa, čipsa, pirea, proizvodnja začina i sušenog povrća i dr.;\nOblasti voća i grožđa: pogoni za preradu voća, proizvodnja voćnih rakija, sušenog voća, vina, sokova i dr.;\nOblasti stočarskih proizvoda: mini klanice, pogoni za preradu živinskog mesa i jaja, prerada ribe, hrana za kućne ljubimce, mlekare I pogoni za proizvodnju mlečnih proizvoda i dr.;\nSpecijalni programi: uzgajanje, prerada i pakovanje lekovitog i aromatičnog bilja, proizvodnja biljnih čajeva i šumskih plodova, uzgajanje i prerada divljači i dr.;\nRazvoj preduzetništva u agrobiznisu je apsolutni prioritet u Srbiji. Shodno tome, od posebnog značaja u narednom periodu biće znatno veće angažovanje države i njenih nadležnih institucija i organizacija kako na republičkom tako i na lokalnom nivou. Država mora da bude inicijator i nosilac aktivnosti koje će doprineti da se uspostavi agoro poslovni ambijent koji će maksimalno biti prilagođen i podređen srpskim agro preduzetnicima.\nTakođe, nečekajući na državu vlasnici porodičnih poljoprivrednih gazdinstava, zadruga, mikro, malih i srednjih preduzeća koji se bave poljoprivredom, otkupom, skladištenjem, preradom, distribucijom i izvozom poljoprivrednih proizvoda i etno i eko turizmom trebalo bi da se udruže u Klastere i tako postanu konkurentniji na nacionalnom, svetskom i evropskom tržištu hrane i agro turizma.\nPozivamo sve zainteresovane agro preduzetnike iz Mikro Regiona Istočne Srbije da se ispunjavanjem elektronskog upitnika aktivno uključe u projekat, započnu sa svojim modrnizacijom, osnuju Agro klaster Mikro Regiona Istočne Srbije i tako postanu deo SVETSKE I EVROPSKE AGRO PREDUZETNIČKE PORODICE.


Sastanak sa pomoćnikom državnog sekretara Sjedinjenih Američkih Država | Predsednik Republike Srbije\nSastanak sa pomoćnikom državnog sekretara Sjedinjenih Američkih Država\nPredsednik Republike Srbije Aleksandar Vučić primio je danas zamenika pomoćnika državnog sekretara Sjedinjenih Američkih Država Pita Maroka, sa kojim je razgovarao o bilateralnim odnosima i situaciji u regionu.\nPredsednik Vučić je rekao da Srbija i SAD nastavljaju putem produbljivanja svojih bilateralnih odnosa i da su posete američkih zvaničnika dobra prilika da se podsetimo naših dugogodišnjih i plodonosnih veza. Dvojica sagovornika su se saglasili da je stota godišnjica od kada se srpska zastava vijorila nad Belom kućom značajan jubilej i prilika da se obeleži prijateljstvo između srpskog i američkog naroda. Predsednik Vučić i zamenik pomoćnika državnog sekretara Maroko ocenili su da se pozitivan trend bilateralnih odnosa vidi kroz širok dijapazon zajedničkih interesa.\nAmerički zvaničnik Maroko je rekao da ceni zalaganje predsednika Vučića za mir i stabilnost u regionu i doprinos koji daje u međuetničkom dijalogu na Zapadnom Balkanu. On je dodao da Srbija preduzima značajne korake u borbi protiv ekstremizma i terorizma i da u toj oblasti vidi velike mogućnosti za saradnju dveju zemalja. Zamenik pomoćnika državnog sekretara je, takođe, naglasio da je Srbija ostvarila značajan napredak u reformama, neophodnim za pristupanje Evropskoj uniji.


SEEbiz.eu / HR / Svetska banka: Srbija će nastaviti solidan rast na srednji rok\nSvetska banka srpska ekonomija\nDatum objave: 05.04.2019. - 12:56:24\nRast Srbije u 2018. godini procenjuje se na 4,2 posto, i on je u velikoj meri bio vođen kako investicijama, tako i potrošnjom, a u 2019. godini očekuje se usporavanje na 3,5 odsto, jer su efekti povećanja potrošnje i investicija u velikoj meri iscrpljeni prošle godine, piše u izveštaju.\n„Rast se preneo na stalni napredak tržišta rada, što je svelo nezaposlenost na 12,9 odsto u četvrtom kvartalu 2018. Procenjuje se da je siromaštvo opalo sa 23,8 procenata iz 2014. godine na 21,3 odsto u 2018. godini".\nPrema proceni Svetske banke, izvoz će rasti realno za oko 9,5 odsto godišnje, dok bi investicije trebalo da rastu realno za oko 6,5 odsto godišnje u naredne tri godine.\nS druge strane, potrošnja će se takođe povećati, podstaknuta rastom plata i zapošljavanja.\nPovećanje potrošnje već je uticalo na uvoz, koji je porastao za 12,6 odsto u 2018. godini u odnosu na prethodnui godinu (računato u evrima), i na uvećanje deficita tekućih plaćanja za 8,4 odsto u 2018. godini (u evrima).\nSrednjoročne projekcije rasta zavise od tempa strukturnih reformi i napretka u pristupanju EU, konstatuje se u izveštaju.\nUbrzanje procesa pristupanja EU nije važan samo sa stanovišta jačanja institucija, već i kao signal za privlačenje investicija.\nDodatno, rad na regionalnim projektima (uglavnom vezano za ulaganja u infrastrukturu koja povezuje – puteve, železnice i sl.) pomoglo bi srpskim izvoznicima i ukupnom rastu privrede.\nSa ekonomskim rastom i poboljšanjima na tržištu rada, očekuje se da će siromaštvo nastaviti da postepeno opada.\nSiromaštvo, koje se meri kao prihod niži od 5,5 dolara dnevno, prema proceni Svetske banke pašće na oko 20,5 odsto 2019. godine.\nRizici po projektovan solidan rast Srbije su, po Svetskoj banci, uglavnom povezani sa unutrašnjim politickim kretanjima.\n„Regionalne razmirice, spor napredak u procesu pristupanja EU i stalna pretnja od prevremenih izbora izazivaju oprez kod domaćih i stranih investitora. To za uzvrat odgađa realizaciju nekih važnih projekata vezanih za infrastrukturu i realni sektor", piše u izveštaju.


Sreda, 15. 12. 2004.\nOdluka Republičkog fonda za zdravstveno osiguranje potresla pacijente koji su na dijalizi na VMA\nSvakog meseca po uput\nza doživotnu terapiju\nNikome od nas neće proraditi bubreg i neshvatljiva nam je odluka Fonda da dolazimo svakog meseca po uput jer mi po upute nećemo dolaziti samo kad umremo, navodi se u saopštenju pacijenata sa dijalize na VMA\nBEOGRAD - Još jedna od novina Republičkog zavoda za zdravstveno osiguranje zbog koje su ovog puta revoltirani civilni pacijenti sa dijalize na Vojnomedicinskoj akademiji jeste odluka da ovi pacijenti moraju svakog meseca da pribave uput za dijaliziranje na VMA i to sa potpisom same direktorke RZZO, kao i potvrdu da u drugim centrima za dijalizu nema mesta. Zbog ovakve odluke oko 80 pacijenata sa dijalize na VMA pisali su i predsedniku Srbije i ministru zdravlja, tražeći da ih oslobodi ovakve, kako kažu, "bespotrebne administracije i vrate na raniji način upućivanja na tri, šest ili 12 meseci."\n- Najlepše molimo nadležne organe da ovaj problem reše jer je naša bolest teška i bubrezi sigurno neće proraditi nikome od nas, niti ćemo koristiti dijalizu više nego što nam ona treba. Neshvatljivo nam je ograničavanje trajanja uputa jer mi po upute nećemo dolaziti samo kad umremo - navodi se u potresnom saopštenju 80 potpisanih pacijenata dijalize na VMA.\nInače, ovi pacijenti su kao i u ostalim centrima za dijalizu morali da pribavljaju upute na tri, šest ili 12 meseci, ali novina u odnosu na ranije je da osim toga što po uput moraju da idu u dom zdravlja, sada moraju da imaju i saglasnost lekarske komisije Fonda, tamošnje direktorke kao i potvrdu da u drugim centrima nema mesta. Za ovo im, kako kažu u saopštenju, treba četiri do pet dana i uopšte im nije jasno zašto je uvedena i ova poslednja obaveza, kad se zna da godinama u dijaliznim centrima nema mesta za nove bolesnike.\nNi transplantirani ne mogu na kontrolu\nNikola Gruber napominje da je pooštreno i davanje uputa za kontrolu na VMA pacijentima koji su transplantirali bubreg u ovoj ustanovi i čiju istoriju bolesti najbolje znaju lekari sa VMA.\n- Tim pacijentima sada Zavod za zdravstveno osigiranje preporučuje da se prebace na civilno lečenje gde ih prima na kontrolu lekar, koji ih vidi prvi put u životu. Ako to neće, oni moraju da pribave saglasnost za uput i svog lekara, i lekarske komisije i direktorke Fonda. Budući da transplantirani pacijenti piju svakodnevno mnoštvo lekova protiv odbacivanja bubrega, zbog čega im je ugrožen imuni sistem, ne moraju sada da u gradskom prevozu i šalterima rizikuju da zarade grip, prehladu, što za njih može da bude veoma opasno - navodi Gruber.\n- Samo u Beogradu nedostaje najmanje sto mesta za dijalizu, a u Novom Sadu 40 mesta i ljudi moraju da putuju na dijalizu u Mladenovac, Lazarevac, Obrenovac i Barajevo. Čak i u Pančevo putuju neki na dijalizu. Zbog ovakve činjenice meni nije jasno zbog čega ovi bolesni ljudi, invalidi, moraju da se maltretiraju po šalterima nabavljajući, između ostalog, i potvrdu da nema mesta u drugim dijaliznim centrima - negoduje za Glas Nikola Gruber, predsednik Udruženja dijaliziranih, transplantiranih hroničnih bubrežnih bolesnika Srbije.\nU Republičkom zavodu za zdravstveno osiguranje, saznaje Glas, razmatraju mogućnost da se uputi daju na tri ili šest meseci, ali problem je što najnovijim pravilnicima uputi važe mesec dana. Sada u Zavodu ispituju kakva je pravna mogućnost da se ovakav zahtev pacijenata razmotri, ali napominju da je ovakva odluka, koja je postojala i ranije, sada morala da se pooštri zbog stroge kontrole sredstava Fonda koji sa Vojnomedicinskom akademijom nema potpisan ugovor. Tačnije, VMA ne spada u spisak ustanova koje su pod okriljen RZZO već Vojske.\nInače, ovi pacijenti su poslali ovaj dopis predsedniku Srbije, ministru zdravlja i direktorki Zavoda još u novembru, ali do sada nisu dobili odgovor.\nDa li će Haradinaju, Tačiju i ostalim liderima OVK biti suđeno u Hagu\nIstraživanje Glasa: Koliko stradaju četinarske šume u Srbiji u vreme novogodišnjih praznika\nU Zlataru i okolnim planinama ovih dana počinje pravi "mali rat" šumara i šumokradica\nIstraživanje: Ko kontroliše sudije i njihove odluke\nAmerikanci i dalje hoće zgradu Vojnog instituta\nMinistar prosvete i predstavnici Bošnjačkog nacionalnog vijeća razgovarali o bosanskom jeziku\nSvakog meseca po uput za doživotnu terapiju\nAnalize pokazuju da su informativni programi u drugom planu\nPolicija rasterala radnike "Srbijašuma"\nHakeri upali sajt omladine HDZ-a


Tiodorović: Do 500 zaraženih koronavirusom na dan ne zahteva posebno reagovanje | 013 info\nTiodorović: Do 500 zaraženih koronavirusom na dan ne zahteva posebno reagovanje\nBeta\tUto, 03/08/2021 - 09:22\nEpidemiolog Branislav Tiodorović izjavio je danas da je situacija sa epidemijom koronavirusa u Srbiji i pored povećanja broja pozitivnih slučajeva na dnevnom nivou "još apsolutno pod kontrolom".\nOn je za RTS izjavio da povećanja broja pozitivnih na koronavirus ima kod onih koji se vraćaju sa letovanja, ali da "ne veruje da će biti uvedena posebna kontrola sa PCR testom" pri povratku u zemlju.\nTiodorović je za današnji Blic rekao da "sve do 500 zaraženih" koronavirusom na dan ne zahteva "neko posebno" reagovanje i upozorio da će nadležni, ukoliko se ta cifra pređe morati da razmišljaju o dodatnim merama.\nPrema njegovim rečima, ako bi Srbija prešla brojku od 1.000 zaraženih dnevno, nadležni bi morali da reaguju kao i druge zemlje, pa i one koje su poput Crne Gore i Grčke "turistički zavisne".\n"To bi značilo zatvaranje noćnih klubova, verovatno bismo morali da ograničimo rad ugostiteljskih objekata", rekao je Tiodorović i dodao da bi bila uvedena i intenzivnija kontrola u tržnim centrima i korigovan broj okupljenih na javnim mestima.\nOn je za RTS još rekao da delta soj počinje da dominira i da je britanska varijanta virusa "već malo potisnuta", i da podaci o manjem broju hospitalizovanih pokazuju da je prisutan soj "koji nije toliko opasan".\nTiodorović je rekao da se "razmatra" obavezna vakcinacija i da "smo blizu takve odluke", ali da se pre svega radi o "preporuci u najboljoj nameri", koja se odnosi na zdravstvene radnike, prosvetu i zaposlene u vrtićima, kao i na učenike starije od 12 godina.\nOn je ocenio da za sada nema prepreka za održavanje manifestacija poput sabora u Guči, ukoliko se organizatori pridržavaju preporučenih mera, i dodao da je festival Exit "vrlo dobro prošao jer je vrlo ozbiljno bio urađen bezbednosni protokol".\n"Bilo je pozitivnih u tolikoj masi, ali rezultati su dosta dobri", rekao je Tiodorović.\nsrbija koronavirus mere zaraženi


Tužilaštvo BiH: Rezultati u 2020. slični onim iz prethodnih godina\nGlavna tužiteljica Tužiteljstva Bosne i Hercegovine (BiH) Gordana Tadić u četvrtak, 31. decembra, ocijenila je kako je Tužilaštvo ove godine postiglo slične rezultate u omjeru sličnom kao i prethodnih godina.\nRezultati su postignuti zahvaljujući „izuzetnim naporima tužilaca, stručnog osoblja i svih uposlenika Tužilaštva BiH, radeći zajedno sa partnerskim policijskim i sigurnosnim agencijama u BiH, zemljama regiona, Evropske unije i svijeta,“ saopšteno je iz Tužilaštva.\nNa sastanku koji je Tadić održala sa tužiocima posebnih odjela za ratne zločine, organizirani kriminal, privredni kriminal i korupciju i odjela za rad po ostalim predmetima navedeno je da će detaljni rezultati biti naknadno u Izvještaju o radu Tužilaštva BiH za 2020. godinu.\nPosebni odjel za ratne zločine dostigao je brojku od 900 optuženih osoba za ratne zločine i teška kršenja međunarodnog humanitarnog prava, od osnivanja i početka rada ovog odjela, navodi se u saopštenju Tužilaštva.\nPosebni odjel za organizirani kriminal, privredni kriminal i korupciju zabilježio je značajne rezultate u procesuiranju koruptivnih krivičnih djela, borbi protiv terorizma, procesuiranju krivičnih djela povezanih sa ilegalnim migracijama, oblasti privrednog i finansijskog kriminala.\nU okviru Odjela III realizovane su aktivnosti u procesuiranju krivičnih djela iz oblasti izbornih procesa, kao i drugih krivičnih djela čije procesuiranje je vrlo značajno za ispunjavanje evropskih standarda zaštite ljudskih prava, te rada u oblasti u međunarodne pravne pomoći.\nU novembarskom izvještaju Organizacije za sigurnost i saradnju u Evropi (OSCE) ukazano je na „krizu etike pravoduđa BiH i neuspjeh da se osigura odgovornost za korupciju.\nFrancesko de Sanctis, međunarodni savjetnik Misije OSCE u BiH naveo je kako je 2019. godinu obilježio negativan trend, koji se oslikava u drmatičnom padu novih optužnica u predmetima korpcije visokog i srednjeg nivoa.


Vašington, 5. februar 2021. godine - Ambasador Republike Srbije u SAD Marko Đurić razgovarao je danas sa general-majorom Džonom Herisom, komandantom Nacionalne garde Ohaja, o snažnom partnerstvu Srbije i ove savezne američke države koje traje već punih 15 godina.\nGeneral-major Heris preneo je posvećenost Nacionalne garde Ohaja, administracije Ohaja, kao i samog guvernera Majka Divajna nastavku saradnje sa Srbijom, kako na vojnom, tako i na civilnom planu. Ocenio je da su višegodišnja saradnja i veliki broj realizovanih zajedničkih aktivnosti u Ohaju i Srbiji doprineli tome da, vremenom, uspostavljeno partnerstvo preraste u iskreno prijateljstvo pripadnika Nacionalne garde Ohaja i Vojske Srbije, kao i samih građana Srbije i Ohaja.\nUkazavši da se u ovoj godini obeležava dvostruki jubilej – 140 godina od uspostavljanja diplomatskih odnosa Srbije i SAD, kao i 15 godina od uspostavljanja saradnje Srbije i Ohaja, ambasador Đurić naglasio je punu podršku celokupnog državnog rukovodstva Srbije, na čelu sa predsednikom Srbije i vrhovnim komandantom Vojske Srbije Aleksandrom Vučićem, daljem razvoju i unapređenju postojećih okvira saradnje. Kako je istakao, jedna od potvrda značaja koji Srbija pridaje odnosima sa Ohajom, a samim tim i sa SAD, bila je zvanična poseta predsednice Vlade Srbije Ane Brnabić, kao prvog stranog zvaničnika koji se susreo sa guvernerom Divajnom i novom administracijom Ohaja ubrzo po njihovom preuzimanju dužnosti januara 2019. godine.\nProgram državnog partnerstva Srbije i Ohaja realizuje se na osnovu Sporazuma o statusu snaga, zaključenog 2006. godine u Vašingtonu. Iako inicijalno vojno-vojnog karaktera, saradnja se konstantno razvijala da bi SAD danas ocenile Program državnog partnerstva sa Srbijom kao jedan od najuspešnijih bilateralnih programa među više od 60 uspostavljenih programa širom sveta.


26.01.2017 u 16:32\nNikolić: Nadamo se da će Portugalija promeniti svoj stav o podršci Prištini za ulazak u Unesko\nPredsednik Srbije Tomislav Nikolić, u okviru dvodnevne državne posete Portugaliji, razgovarao je sa premijerom ove zemlje Antoniom Kostom u kome je ukazao na brojne prednosti koje Srbija nudi investitorima. To su, kako je naveo Nikolić, obrazovani i vredni ljudi, odličan geografski položaj i brojni sporazumi o spoljnoj trgovini. Portugalski premijer se saglasio da je ekonomija oblast u kojoj treba naći nove mogućnosti i osnažiti veze. On je podvukao da će ta zemlja sa posebnom pažnjom graditi veze u oblasti obrazovanja i kulture sa Srbijom, saopštila je Služba predsednika za saradnju s medijima. „Naša saradnja sa EU, SAD, Turskom, Rusijom, Kinom, Indijom... sasvim je jasan znak da onaj ko investira u Srbiju investira u svoj profit”, kazao je Nikolić.\n26.01.2017 u 12:53\nNikolić opozvao ambasadora Srbije u Sloveniji\nPredsednik Srbije Tomislav Nikolić opozvao je sa dužnosti ambasadora Srbije u Sloveniji Aleksandra Radovanovića, objavljeno je u poslednjem „Službenom glasniku”. Predsednik je Ukaz o opozivu potpisao 23. januara. Prema rešenju Vlade Srbije koje je takođe objavljeno u „Službenom glasniku”, Vasilije Petković se postavlja za generalnog konzula Srbije u Torontu u Kanadi, a Svetlana Stanković za generalnog konzula Srbije u Salcburgu u Austriji.\n23.01.2017 u 15:40\nPredsednik Nikolić: Da se zlo i bezumlje nikada ne ponove\nNOVI SAD – U Novom Sadu je danas obeležena 75. godišnjica Novosadske racije, odnosno masovne likvidacije Srba, Jevreja i Roma koje su u januaru 1942. izvele mađarske vlasti na području tada okupirane Bačke. Kao izgovor za tu akciju, koju su tadašnje mađarske vlasti službeno opisale kao policijsku raciju, poslužilo je nastojanje da se likvidira tamošnji partizanski pokret, ali u stvarnosti su mađarske vlasti nastojale da se uklone „neželjeni elementi” sa teritorija pripojenih Mađarskoj po završetku aprilskog rata. Za mesec dana je ukupno ubijeno između 3000 i 4000 ljudi, te je Novosadska racija predstavljala najveći pokolj na području Vojvodine u Drugom svetskom ratu. Obeležavanju godišnjice ovog događaja, prisustvovao je predsednik Srbije Tomislav Nikolić poručivši prisutnima da sa\n22.01.2017 u 21:50\nVučić i Nikolić oči u oči s Tačijem i Mustafom\nDijalog s Prištinom u Briselu biće nastavljen u utorak uveče, najavio je na konferenciji za medije u Vladi Srbije premijer Aleksandar Vučić. Na sastanak će ovog puta ići i predsednik Tomislav Nikolić, dodao je premijer, naglašavajući da veruje da će prištinska strana dovesti svoje najviše predstavnike, što je u toku dana i potvrđeno. Naime, prištinski mediji preneli su da će nastavku dijaloga u Briselu prisustvovati premijer i predsednik Kosova, Hašim Tači i Isa Mustafa.\n22.01.2017 u 14:37\nNikolić: Srbija će insistirati na miru i poštovanju sporazum\nPredsednik Srbije Tomislav Nikolić izjavio je da će Srbija insistirati na miru, do koga se došlo zahvaljujući sporazumima u Briselu i koji može da bude očuvan jedino ako ga sve strane poštuju. „Albancima ćemo otvoreno reći da je poštovanje sporazuma uslov za mir, a predstavnicima EU da imaju obavezu da preduprede, a ako to nije moguće onda zaustave svaku akciju koja direktno ugrožava mir i bezbednost svih stanovnika Kosova i Metohije”, rekao je Nikolić za Sputnjik. On je to izjavio komentarišući današnju najavu premijera Srbije Aleksandra Vučića da će na pregovorima sa Prištinom u Briselu u utorak Beograd predstavljati i predsednik Srbije. Nikolić je podsetio da Srbija želi da nastavi dijalog i da ga neće prva prekinuti. „Želimo mir i mi ga nećemo prvi ugroziti”, zaključio je\n21.01.2017 u 11:17\nKineski bankarski gigant stigao u Srbiju\nU Srbiji je počela s radom Banka Kine (Bank of Čajna), a ceremoniji otvaranja prisustvovao je i predsednik Srbije Tomislav Nikolić, koji je građanima čestitao dolazak jednog od najvećih bankarskih sistema u svetu i istakao da se time očekuje rast investicija u našu zemlju. „Ovaj dan upamtićemo kao početak velikih prilika koje se ukazuju Srbiji, kao ispunjenje obećanja da će Beograd postati regionalni centar, a Srbija lider u mnogim oblastima, ekonomskim i bankarskim posebno”, rekao je Nikolić na svečanosti u Palati „Srbija”. Kako je preneo Fonet, Nikolić je ukazao da je Banka Kine počela finansiranje smederevske železare, i uz njenu pomoć i uz znanje i iskustvo „Hestila”, srpska železara će „poslovati bolje nego ikad u svojoj istoriji”. „Saradnja Srbije i Kine je sveobuhvatna, i\n20.01.2017 u 21:23\nNikolić: Tramp da donese vreme većeg mira i stabilnosti\nPredsednik Srbije Tomislav Nikolić izrazio je večeras želju da će, stupanjem na dužnost novog američkog predsednika Donalda Trampa, nastupiti era koja će svetu doneti više mira i stabilnosti. Nikolić je uputio čestitku novom predsedniku Sjedinjenih Američkih Država povodom njegovog stupanja na dužnost. Što se Srbije tiče, predsednik Srbije je istakao da građani očekuju i nadaju se ravnopravnom tretmanu naše zemlje i osnaživanju tradicionalnog prijateljstva koje je u našoj istoriji u teškim trenucima iskovano između Srbije i Sjedinjenih Američkih Država, prenosi Tanjug.


BANJALUKA, Banjalučka pivara je u svoj vijek i po dug poslovni kalendar upisala još jednu godinu te učvrstila svoju poziciju na tržištu piva u Bosni i Hercegovini.\nU cilju iskazivanja zahvalnosti za uspješnu saradnju, u protekloj godini, ova kompanija je organizovala druženje za svoje medijske saradnike i ujedno prezentovala novi model poslovanja kojim planiraju proširiti plasman svojih proizvoda i na druga tržišta i ujedno se posvetiti strateškom razvoju novih proizvoda.\nBanjalučka pivara je jedina domaća pivara u Republici Srpskoj, i jedna od najvećih kompanija u prehrambenoj industriji Bosne i Hercegovine koja zapošljava blizu 300 radnika. Brend „Nektar“ je omiljeni i najprodavaniji brend ljubitelja piva u Bosni i Hercegovini. „Nektar“ pivo, sa preko 40 miliona prodanih litara na godišnjem nivou je zadržalo lidersku poziciju u konkurenciji velikih multinacionalnih brendova piva. Pored toga, najviši standardi sirovina i kvaliteta, kao i najsavremenija tehnologija proizvodnje prepoznati su i izvan granica Bosne i Hercegovine, pa je Nektar u toku 2019. godine povećao prodaju u izvozu u zemlje regiona za preko 30 odsto.\nU ovoj kompaniji ističu da planiraju sistemsko unapređenje proizvodnje i poslovanja, koje prate odlučnost da se još više posvete osvajanju novih tržišta i učvršćivanju pozicije na domaćem tržištu. Upravo s tim ciljem je za generalnog direktora Banjalučke pivare imenovan Ilija Šetka, iza kojeg su dugogodišnje iskustvo i izuzetni poslovni uspjesi u industriji piva.\n„Poslednja decenija je obeležila velike promene u industriji piva. Kada sam ušao u svet pivarstva davne 2003. godine, radio sam za najveću svetsku kompaniju ABInBev (tadašnji Interbrew). Na godišnjim okupljanjima sa zaposlenima iz Evrope i ostatka sveta, slušali smo priče o nekom „Craft“ segmentu i nezavisnim pivarama, uglavnom od kolega iz Amerike i nije nam do kraja bilo jasno zašto sve manje pričamo o globalnoj konkurenciji, a sve više o relativno malim i nezavisnim „Craft“ pivarama. Danas, u Evropi ima oko 10.000 „Craft“ pivara, a potrošači žele da piju piva koja imaju svoj identitet i nisu ukalupljena. Iako je najveći broj „Craft“ pivara u Engleskoj, Nemačkoj, Francuskoj i Italiji, Bosna i Hercegovina je jedna od zemalja sa najvećim tržišnim učešćem „nezavisnih pivara“ u Evropi i zemlja gde je najprodavaniji brend upravo jedno takvo posebno i omiljeno „Craft“ pivo – „Nektar“, rekao je generalni direktor Banjalučke pivare Ilija Šetka.\nDodaje da Banjalučka pivara jeste mala na globalnom nivou, ali je pivara sa tradicijom dugom blizu 150 godina, i najmodernijom opremom za proizvodnju piva vrhunskog kvaliteta.\n“U posljednje 3 godine u mašine i komercijalnu opremu, uloženo je preko 20 miliona maraka, a plan je da se investicije nastave i u narednom periodu. Fokus novih investicija biće na širenju kapaciteta, kako bi „Nektar“ brend ispunio sve veću tražnju koju ima i van Bosne i Hercegovine, kao i na razvoju novih proizvoda i inovacijama kao stubu daljeg rasta,“ izjavio je Šetka.\nTagovi: banjaluka pivaranektarposlovni kalendar


Živković: "Bez oscilacija do pobede nad Jagodinom" - Sportske.net\nŽivković: "Bez oscilacija do pobede nad Jagodinom"\nTrener fudbalera Novog Pazara Marjan Živković rekao je da njegova ekipa mora da igra konstantno i bez oscilacija tokom svih 90 minuta, ako želi da pobedi Jagodinu u sutrašnoj utakmici trećeg kola Prve lige Srbije.\n"Poznajem dobro rivala, imaju dosta korektan tim, kojem od prošle sezone nedostaju napadači Miroslav Lečić i Stanimir Milošković. Ako budemo igrali kao u prvom poluvremenu u Čelarevu, možemo da se radujemo", rekao je Živković.\nNovopazarci su 11. na tabeli sa dva boda, dok je Jagodina poslednja bez osvojenog boda.\n"Nisam zadovoljan bodovnim učinkom, ali ubedjen sam da će se malo ekipa radovati protiv nas. Prilično smo čvrsti, ali i nestabilni. Ako otvorite utakmicu vodjstvom od 2:0, kao mi protiv ČSK Pivare, normalno je da pobedite sa 4:0. Ipak, odustali smo od igre koja donosi rezultat, a domaćin je iskoristio naš pad i stigao do boda", naveo je Živković.\nPoslednjeg dana prelaznog roka u Pazar su stigli štoper Deni Pavlović, Uroš Stepanović i povratnik Mehmed Avdić, koji igraju u veznom redu, kao i napadač Jovan Jovanović, a nešto ranije i fudbaler sredine terena Marko Vučetić i ofanzivni Marko Simić.S druge strane, klub nije dogovorio saradnju sa Irfanom Vusljaninom i Seadom Hadžibulićem, a nije realizovan ni transfer Nemanje Petrova iz pirotskog Radničkog.\n"Ne bismo dovodili te igrače da nemaju kvalitet, što se odnosi i na ranije akvizicije. Pojačaće konkurenciju i doprineti da budemo visoko kotirani. Želimo povratak u Super ligu, a vreme će pokazati koliko je to realno", kazao je Živković.\n"Potrebno je dosta rada i strpljenja da bi potpuno novi tim funkcionisao na željenom nivou. Za mesec dana klub se stabilizovao, sredio finansije i doveo 18 do 20 novajlija. Trebalo ih je najpre selektirati, pa tek početi sa radom", dodao je on.\nUtakmica izmedju Novog Pazara i Jagodine igraće se u nedelju od 16.30 na Gradskom stadionu.


U slučaju nepoštovanja naredbe Štaba za vanredne situacije grada Zaječara biće zatvorene zelena pijaca i hala sireva | TV Istok\nNaređuje se zakupcima tezgi – prodavcima na zelenim pijacama u gradu, i\nprodavcima u hali sireva , da prilikom prodaje robe OBAVEZNO koriste\nzaštitnu opremu (maske) na propisan način, pokrivajući u potpunosti nos i usta kao i držanje socijalne distance od 2 metra udaljenosti.\nProdavcima koji ne koriste zaštitnu opremu na propisan način i ne pridržavaju se socijalne distance biće onemogućena prodaja proizvoda i biće udaljeni sa prodajnih mesta i iz objekata prodaje.\nMolimo da se prodavci na zelenim pijacama i u Hali sireva, radnici JКP\n“Higijene Zaječar” kao i kupci pridržavaju propisanih mera , radi lične i opšte bezbednosti očuvanja zdravlja.\nU slučaju nepoštovanja navedenih odredaba iz Naredbe , Štab za vanredne\nsituacije grada Zaječara, doneće odluku o zatvaranju zelenih pijaca i hale sireva. Za nepoštovanje ove naredbe od strane prodavaca biće primenjene sankcije propisane od strane nadležnih i ovlašćenih institucija Republike Srbije.\nJКP “Higijena Zaječar“\nPrevious : Održana sednica Štaba za vanredne situacije u Negotinu\nNext : Zajеčar: Utvrđеno prisustvo virusa covid-19 kod čеtiri (4) osobе


Svi se pitaju kako će Novak reagovati na ovu scenu: Niko ne zna ko je ovaj muškarac pored Jelene i šta zapravo radi tu (Foto) – Region Live\nSvi se pitaju kako će Novak reagovati na ovu scenu: Niko ne zna ko je ovaj muškarac pored Jelene i šta zapravo radi tu (Foto)\nBy Live\t Last updated Sep 8, 2018\nNovak Đoković, koji trenutno igra bolje nego ikad ranije, hara već sedmicama na US openu, gdje je nedavno savladao i Australijanca Johna Milmana. I dok se većina tenisera muči sa visokim temperaturama, koje otežavaju igru, nekima je bilo i hladno na mečevima.\nNovak se tokom igre sa Australijancem itekako znojio, pa je čak zatražio i tablete. Ipak, kamere koje su snimale tribine su uhvatile jedan neobičan prizor, i to odmah pored Novakove supruge, atraktivne Jelene koja svom mužu pruža podršku gdje god da on igra.\nNaime, čovjek koji je sjedio u Novakovoj loži je imao na sebi košulju i sako, zajedno sa šalom oko vrata. I dok je Novakov protivnik molio da se poslije jednog gema ode presvući u svlačionici, ovaj navijač je imao drugačije vremenske prilike u svom svijetu i oko sebe, pa je njemu očigledo bilo malo i hladno dok je pratio itekako zanimljivi meč na US openu.\nSaša Popović krije svoju kćerku od medija: Kada vidite kako izgleda, bit će vam jasno zbog čega (Foto)\nNiko je nije mogao prepoznati: Evo kako je Kate Middleton izgledala kada je prekinula sa princom Williamom (Foto)


Upozorenje sarajevske policije tokom ramazana\nRedakcija 08.05.2019 16:59\nTokom mjeseca Ramazana, prethodnih godina na području Kantona Sarajevo je zabilježeno povećanje broja izvršenih krivičnih djela teških krađa u kuće i stanove, saopćeno je iz MUP-a Kantona Sarajevo.\nIzvršioci koriste vrijeme kada vjernici obavljaju svoje vjerske obrede u džamijama, provaljuju u stambene objekte, te građanima nanose materijalnu štetu. Sugerišemo građanima da zaštite svoju imovinu, u pomenuto vrijeme osiguraju stambeni prostor, po mogućnosti da neko boravi u stanu.\nPrilikom odlaska na vjerske obrede potrebno je da građani svoja vozila parkiraju na predviđena mjesta za parkiranje, čime neće ometati normalno odvijanje saobraćaja, kao i kretanje pješaka.\nOvom prilikom obavještavamo građane da je Prva policijska uprava aktivirala Viber aplikaciju na mobilnom telefonu broj: 060/30 43 329, te pozivamo da na isti mogu policiji dostavljati važne informacije, prijave i sl. Na ovaj način će se poboljšati saradnja građana i policije u Kantonu Sarajevo.\nPrethodni članakPsi lutalice ubili 27 ovaca kod Tuzle\nNaredni članakCijena ovogodišnjeg hadža 8.150 konvertibilnih maraka


Opština Trstenik rešava važna pitanja\nNa 14. sednici Veća Opštine Trstenik donete su važne odluke, između ostalog pokrenuto je rešavanje pitanja vodosnabdevanja, problema grejanja i donete mere koje se tiču unapređenja privrede i poljoprivrede u Opštini Trstenik.\nOpštinsko Veće usvojilo je koncept strateškog rešavanja problema daljinskog grejanja i vodosanbdevanja do kraja 2015. godine i usvojilo Program za korišćenje sredstava Opštine Trstenik za davanje podsticaja poljoprivredi i privredi.\nOpština Trstenik do kraja 2015. godine preći će na sistem grejanja uz pomoć gasa. To podrazumeva niz mera koje će sprovesti u narednim godinama i koje će dati rezultate i učiniti da stanovnici opštine imaju kvalitetnije grejanje, a da JKP „Energetika“ postane jedan održiv sistem koji neće praviti gubitke kao što je to sada slučaj. Uz pomoć sredstava KfW banke, u iznosu od 1,7 miliona evra, čija se implementacija očekuje od septembra ove godine, opština planira da izvrši rekonstrukciju toplovodne mreže i podstanica i rekonstruiše postojeća postrojenja. Cilj je da do kraja 2015. godine svako domaćinstvo na teritoriji opštine Trstenik dobije mogućnost da se priključi na novi sistem grejanja.\nOpštinsko Veće je pokrenulo rešavanje još jednog važnog pitanja, a to je problem vodosnabdevanja. Plan je da do kraja 2015. godine opština ima trajno rešen ovaj problem, ali da stanovnici opštine već ove godine osete poboljšanje u vodosnabdevanju. Kao prve mere, nakon analiza i merenja, slede čišćenje jezera, da bi se povećala propusna moć postojećih, a zatim izgradnja novog infiltracionog jezera koje će povećati kapacitet vode za 20-30%. Vodovodna mreža rekonstruisaće se sredstvima KfW banke, u iznosu od 3 miliona evra, i radovi počinju u septembru-oktobru ove godine.\nPoljoprivreda i privreda važne su strateške grane razvoja opštine, pa se ozbiljno pristupilo razvoju i jedne i druge grane. Jedan deo sredstava iz Programa biće utrošen kroz kratkoročna i dugoročna kreditna sredstva gde će opština, preduzetnici i poljoprivrednici finansirati iznose kamata koje oni budu dogovorili sa poslovnim bankama. Programom je predviđeno i unapređenje biljne proizvodnje i jačanje zadrugarstva u selima. Za sredstva iz Programa mogu da konkurišu sva registrovana poljoprivredna gazdinstva i svi privrednici, bez obzira kojom delatnošću se bave.\ngrejanje u trsteniku\nopštinsko veće trstenika\nproblemi u trsteniku\nprogram za korišćenje sredstava opštine trstenik za davanje podsticaja poljoprivredi i privredi\ntrstenik podsticaj za poljoprivredu\nvodosnabdevanje u trsteniku


Orlando je izabrao Šeka sa 1. mesta na draftu\nAutor: Stefan Stanković Datum objave: 24.06.2019. Foto: nba.com\nNa današnji dan 1992. godine održan je draft na kome se mesecima unapred znalo ko će biti 1. pik. I pre nego što je bilo odlučeno koji tim će birati sa prve pozicije, bilo je sigurno da će taj tim izabrati Šakila O’Nila.\nTada ubedljivo najveća zvezda koledž košarke željno je iščekivana na draftu te godine, a priliku da ga izabere i od njega odmah napravi NBA zvezdu, dobila je ekipa Orlando Medžika.\nŠek je proglašen rukijem godine, i više nego očekivano, a i zasluženo, naravno, i već u svojoj prvoj sezoni u najjačoj ligi na svetu istakao se kao jedan od najboljih centara lige, a već tada je slutilo da bi mogao da postane jedan od najboljih visokih igrača koji su ikada zaigrali ovu igru.\nNeverovatne atletske sposobnosti, klasičan “old school” stil igre na niskom postu, kao i, pre svega, neopisivi talenat koji je bio toliko uočljiv i koji je iz godine u godinu samo dodatno pretvarao u suvi kvalitet i sve veću dominaciju pod obručima, doveli su do toga da se o Šeku od samog početka njegove karijere govori samo u superlativima.\nO’Nil je u Orlandu proveo 4 godine. Može se svakako reći da je na Floridi igrao sa dosta uspeha, možda bi neko rekao da nije osvojio prsten, ali nije se to tada od Šeka i Orlanda toliko ni očekivalo, čak naprotiv, pre bi se moglo reći da je on sam od sebe to mnogo više očekivao nego bilo ko u klubu i oko njega.\nIpak, i sa Medžikom je odigrao jedno veliko finale u kome je počišćen od strane Hakima Olajdžuvona i Hjustona i koliko god da mu je taj poraz teško pao, onaj koji se dogodio u finalu Istoka samo godinu dana kasnije, takođe “metlom”, bio je presudan i Šakil tada i definitivno odlučuje da mora da promeni sredinu i da će na Floridi teško moći u svojoj skorijoj budućnosti da dođe do šampionskog prstena.\nTog leta, 1996. godine potpisuje za Lejkerse i verujem da ne treba previše naglašavati kakvu karijeru i kakve sve uspehe je imao u Los Anđelesu!\nIpak, iako je sa tom ekipom doživeo najveće uspehe u svojoj karijere, a tamo je i definitivno, do kraja igrački sazreo, ne treba zaboraviti Šekovu izuzetno uspešnu epizodu u Orlandu i njegov prvi tim, a naročito bi trebalo pamtiti ovaj dan, odnosno datum, kada je ovaj gorostas, jedan od najboljih centara svih vremena, i zvanično postao deo najbolje košarkaške lige na svetu.


U Sektoru za međunarodne odnose obavljaju se poslovi koji se odnose na: pripremanje akata i realizaciju aktivnosti iz oblasti spoljnopolitičkih odnosa i parlamentarne saradnje; učešće stalnih i drugih delegacija Narodne skupštine u radu međunarodnih i regionalnih organizacija; posete studijskih grupa predstavničkim telima drugih država i primanje delegacija; posete studijskih grupa ili članova predstavničkih tela drugih država; pripremu materijala za posete delegacija Narodne skupštine i njenih radnih tela predstavničkim telima drugih država, međunarodnim i regionalnim organizacijama; analizu usklađenosti propisa sa propisima Evropske unije, prevođenje, kao i drugi poslovi za potrebe Narodne skupštine, njenih radnih tela, poslaničkih grupa i narodnih poslanika iz oblasti međunarodnih odnosa.\nU Sektoru za međunarodne odnose obrazuju se sledeće uže unutrašnje jedinice:\nOdeljenje za spoljne poslove,\nOdeljenje za evropske integracije.\nU Odeljenju za spoljne poslove obavljaju se poslovi predviđeni stavom 1. ovog člana Pravilnika, kao i poslovi za potrebe Odbora za spoljne poslove i poslaničkih grupa prijateljstava.\nU Odeljenju za spoljne poslove obrazuje se Odsek za poslove prevođenja.\nnačelnik Odeljenja: Stanko Blagojević\nU Odseku za poslove prevođenja obavljaju se poslovi konsekutivnog i simultanog prevođenja za potrebe predsednika Narodne skupštine, potpredsednika Narodne skupštine, poslaničkih grupa u Narodnoj skupštini i radnih tela Narodne skupštine u vezi sa međunarodnim parlamentarnim aktivnostima.\nšef Odseka: Ana Ivanović\nU Odeljenju za evropske integracije obavljaju se poslovi koji se odnose na: analizu predloga zakona i drugog opšteg akta sa aspekta usklađenosti propisa sa propisima Evropske unije; izradu tabele o usklađenosti predloga zakona i drugog opšteg akta koje predlažu narodni poslanici u Narodnoj skupštini sa propisima Evropske unije; pripremu mišljenja o opravdanosti skraćenog postupka za donošenje zakona; pripremu analiza, informacija i izveštaja u vezi sa dokumentima koje razmatra Odbor za evropske integracije; pripremu uporednih pregleda propisa Evropske unije i informacije o potrebi usaglašavanja važećih propisa sa propisima Evropske unije; uspostavljanje komunikacije sa nadležnim službama evropskih institucija i parlamenata država članica Evropske unije, kao i parlamenata država regiona u funkciji unapređenja procesa evropskih integracija, kao i drugi stručni i administrativni poslovi za potrebe Odbora za evropske integracije i narodnih poslanika.\nnačelnik Odeljenja: Marija Vučićević\nkontakt tel: 011/3026-084


U SARAJEVU ODRŽANA KONFERENCIJA ‘’UTICAJ PROCESA PRISTUPANJA EU NA JEDINICE LOKALNE SAMOUPRAVE U BIH’’\nSrijeda, 13 Mart 2019 13:01\nSavez općina i gradova F BiH, u partnerstvu sa Savezom opština i gradova RS i Švedskim savezom lokalnih vlasti i regiona ‘’SALAR’’ provodi projekat ’’Jačanje saveza opština/općina i gradova u Bosni i Hercegovini’’, uz finansijsku podršku Vlade Švedske i Švicarske, s ciljem unaprjeđenja uloga jedinica lokalne samouprave u BiH u procesu Evropskih integracija’’.\nU okviru projekta izrađene su Analize utjecaja procesa pristupanja EU na jedinice lokalne samouprave iz slijedećih oblasti: ‘’Javne nabavke’’, ‘’Zapošljavanje i socijalna politika’’, ‘’Regionalna politika i strukturni instrumenti’’, ‘’Ruralni razvoj’’, ‘’Životna sredina i komunalne usluge’’, ‘’Iskustvo Hrvatske-uloga lokalnih vlasti u procesu pridruživanja’’.\nTim povodom u Sarajevu je danas održana Konferencija na temu ‘’Uticaj procesa pristupaja EU na jedinice lokalne samouprave u BiH’’. Konferenciji su između ostalih učesnika prisustvovali i predstavnici Grada Goražda koji je također član Saveza općina i gradova F BiH.\nOsnovni cilj Konferencije je upoznati sve relevantne predstavnike institucija i organizacija u čijoj su nadležnosti pomenute teme sa osnovnim nalazima izrađenih analiza te narednih koraka saveza općina/opština u cilju unaprjeđenja uloge lokalnih vlasti u procesu pristupanja EU.\nU sklopu dnevnog reda Konferencije, nakon uvodnih obraćanja, uslijedila je prezentacija izvještaja ‘’Analiza uticaja EU legislative na jedinice lokalnih samopurava’’, potom izvršena prezentacija na temu ‘’Uloga lokalnih vlasti u pristupanju EU u Hrvatskoj, te panel diskusija. Konferencija je završena predstavljanjem Mape puta za učešće Saveza općina/opština i gradova u procesu pristupanja EU’’.


Za poljoprivrednike u Vojvodini 11 konkursa, kamata do 1,5 odsto - AgroSmart\nPokrajinski fond za razvoj poljoprivrede objavio je 11 novih konkursa. To su:\n– KONKURS za dodelu kredita za nabavku nove poljoprivredne mehanizacije (pogonske, priključne) u poljoprivredi u 2020. godini.\n– KONKURS za dodelu kredita za nabavku novih sistema i opreme za navodnjavanje i bušenje bunara u 2020. godini.\n– KONKURS za dodelu kredita za nabavku opreme za stočarske farme u 2020. godini.\n– KONKURS za dodelu kredita za nabavku pčelinjih rojeva, košnica i opreme za pčelarstvo u 2020. godini.\n– KONKURS za dodelu kredita za nabavku novih zaštićenih bašta (plastenici, staklenici) i opreme u njima u 2020. godini.\n– KONKURS za dodelu kredita za finansiranje investicija u fizička sredstva poljoprivrednih gazdinstava u sektoru prerade voća, grožđa i povrća u 2020. godini.\n– KONKURS za dodelu kredita za nabavku novih sistema protivgradnih mreža u višegodišnjim zasadima voća i vinograda u 2020 godini.\n– KONKURS za dodelu kredita za izgradnju objekata i nabavku opreme. namenjene skladištenju žitarica, voća i povrća (silosa, podnih skladišta, hladnjača) u 2020. godini.\n– KONKURS za dodelu kredita za nabavku kvalitetne teladi i prasadi za tov u 2020. godini.\n– KONKURS za dodelu kredita za nabavku kvalitetnih priplodnih grla u govedarstvu, ovčarstvu, kozarstvu i svinjarstvu u 2020 godini.\n– KONKURS za dodelu kredita za podizanje višegodišnjih zasada voća i vinograda u 2020. godini.\nSvi konkursi se odobravaju pod veoma povoljnim kamatnim stopama do 1,5 odsto. Otvoreni su od 8. februara do utroška sredstava.\nTekstovi konkursa sa uslovima za konkurisanje mogu se preuzeti sa web stranice Pokrajinskog fonda za razvoj poljoprivrede.


Petak, 24. maj/svibanj 2013, 08:25 CET\nFollow @RSE_Balkan Ovaj forum je zaključen Komentari Nema komentara u ovom forumu. Budite prvi i dodajte komentar. Izbor urednika Beograd i Priština Postignut načelni dogovor o primeni sporazuma iz Brisela Reakcije u Srbiji Sveti Njegoš po Amfilohiju Reakcije na Kosovu Srbija nema nadležnost nad Trepčom Bosna i Hercegovina FBiH u ćorsokaku: Opstrukcije, blokade i pad prihoda Crna Gora Godišnjica nezavisnosti: Nagomilani problemi i otrežnjenje NajčitanijeDa li je Beograd otpisao Dodika? (3197)Očekuje se otkrivanje masovnih grobnica u Srbiji (1176)Sveti Njegoš po Amfilohiju (1083)Zašto bebe u skoro svim zemljama svijeta kažu "mama" (1061) Lucić: Ko to kaže, ko to laže, Mala Azija je mala... (872) Brisel: Postignut načelni dogovor o primeni sporazuma, na potezu vlade (809) Reakcije na Kosovu: Srbija nema nadležnost nad Trepčom (795)Štiks: Subverzivne poruke iz Zagreba (735) Putovanje bh. građana u Hrvatsku: Biometrijski pasoš, lična karta ili viza (655)Lokalni izbori u Hrvatskoj: Zatvorena birališta (648)Najčešće poslanoSveti Njegoš po AmfilohijuSomun na godišnjicu prijema u UN: BiH nije dobila šansu da se razvija normalnoOčekuje se otkrivanje masovnih grobnica u Srbiji Pravoslavne crkve u borbi protiv modernizacije i sekularizacijeNajviše komentaraDa li je Beograd otpisao Dodika? (88)Skupština Vojvodine usvojila deklaraciju (25)Sveti Njegoš po Amfilohiju (23)Štiks: Subverzivne poruke iz Zagreba (13)Vestervele u Beogradu: Datum zavisi od implementacije sporazuma (10)Virus pasivnosti među mladima u BiH (10)FBiH u ćorsokaku: Opstrukcije, blokade i pad prihoda (10)Šaškor: Vlast slabija, opozicija jača (9)Brisel: Postignut načelni dogovor o primeni sporazuma, na potezu vlade (8)Bh. političari rekorderi u neradu i platama (7)Najgledanije Pojma nema, a svira Cetinje: „Marš protiv mafije – Marš za slobodu“ Sedmica u slikama: 12.- 18. maj 2013. SAD: 24 mrtvih u naletu tornada SAD: Desetine žrtava u naletu tornada Brutalno ubojstvo u Londonu Dvije škole, pamet jedna Minerali iz Trepče Sjećanje na budućnost Protest prosvjetnih radnika u Sarajevu Produkti i uslugePodkastRSSPretplataMobilni telefon RSE


Poseta polaznika Nelt edukativnog programa Neltu - NELT\nPoseta polaznika Nelt edukativnog programa Neltu\nU sredu 16. novembra za polaznike Nelt edukativnog programa organizovana je grupna poseta sedištu kompanije…\nU sredu 16. novembra za polaznike Nelt edukativnog programa organizovana je grupna poseta sedištu kompanije Nelt u Dobanovcima.\nPolaznike programa dočekali su Marko Milanković, menadžer komunikacija Nelt Grupe i Nada Stamatović, specijalista korporativnih komunikacija Nelt Grupe, koji su predstavili kompaniju, njene vrednosti i poslovanje koje je u skladu sa principima održivog razvoja.\nKroz prezentaciju ,,Interna komunikacija – Reč.Tehnologija.Kultura.Atmosfera“, polaznici su imali priliku da od Ane Pavlović, specijaliste internih komunikacija, saznaju kako se oblikuju efektne poruke u internoj komunikaciji i na koji način su interne komunikacije povezane sa organizacionom kulturom i atmosferom u velikom sistemu sa blizu 4.000 zaposlenih. Takođe su imali priliku da saznaju koje profesionalne i lične veštine su potrebne za rad na ovoj poziciji. Od Danijele Matić, HR Biznis partnera Nelt Grupe, polaznici su kroz zanimljivu i neformalnu prezentaciju ,,Kakodoposla.nelt.“ dobili korisne savete za pisanje poslovne biografije i pripremu za intervju za posao.\nOvom prilikom organizovano je i specijalno vođenje i razgledanje poslovnog kompleksa kroz koje su polaznici mogli da saznaju više o konkretnim poslovnim aktivnostima Nelta, kao i o programima realizovanim u saradnji sa mladim umetnicima ,,Wall Street by Nelt“ i ,,10 od mermera“.\nKompanija NELT od aprila 2016. do marta 2017. godine organizuje drugi ciklus svog NELT Edukatvnog programa namenjenog studentima, u saradnji sa Novom Iskrom i Galerijom 12 HUB. Studenti različitih fakulteta zajedno sa dvoje polaznika iz Nelta kroz program stiču praktične veštine iz domena dizajna i novih medija, kako bi se osnažili u težnjama da svoje ideje pretvore u realne projekte, čiji dalji razvoj kompanija NELT može potencijalno podržati.


Dan online - Srbija: Srbija nikad više neće dozvoliti ,,Oluje” - 2018-07-16\nSrbija U BEOGRADU RAZGOVARALI VUČIĆ I DODIK, JEDNA OD TEMA I NAJNOVIJE PRIJETNJE NASERA ORIĆA\nVučić i Dodik na konferenciji za novinare Srbija nikad više neće dozvoliti ,,Oluje” Predsjednika Vučića sam upoznao sa atmosferom u BiH koja je generisana izjavama i prijetnjama Nasera Orića... Mislim da je to dio njegove frustracije i želim da mu poručim da Srpska neprikosnoveno može da se brani, a pogotovu od takvih ološa kao što je on, poručio je Dodik\nPredsjednik Srbije Aleksandar Vučić izrazio je nadu da će mir biti sačuvan i pored izjava pojedinih nekadašnjih bošnjačkih ratnih vođa. Vučić je takođe izjavio i da ne haje mnogo za izjave Albanaca s juga Srbije, ali da ga brine opsesija Prištine sjeverom Kosova.\nPredsjednik Srbije je sa predsjednikom Republike Srpske Miloradom Dodikom imao sadržajne razgovore o svim oblicima saradnje Srbije i RS, a prije svega o infrastrukturnim pitanjima povezivanja Srbije i Srpske, Srbije i BiH.\n-Rekao sam Dodiku da završavamo planove izgradnje autoputa, povezivanje Beograd–Zagreb, do mosta na Rači, i rekli smo da zajedničke stručne službe dogovore gdje će biti izgrađen most, a Srbija ima dovoljno novca da izgradi put do njega. Smatramo da će to koštati 100 miliona eura. Mi u nivou od dvije godine pokrivamo te troškove iz budžeta - rekao je Vučić.\nIstakao je da Srbija hoće što prije da poveže svoju teritoriju sa teritorijom RS i BiH.\nVučić se sa Dodikom dogovorio da će se ove godine godišnjica zločinačke akcije „Oluja“ obilježiti 4. avgusta u Bačkoj Palanci. Dodao je i da će Srbija i Srpska zajedno obilježiti 100. godišnjicu pobjede u Prvom svjetskom ratu, te da komisije zajedno rade na organizaciji važnih događaja kojima bi srpsko rukovodstvo prisustvovalo u Banjaluci, kao i zvaničnici RS u Beogradu.\nKomentarišiću izjavu bivšeg ratnog komandanta Nasera Orića, Vučić je poručio da je najvažnije da se čuva mir, a da on niti može niti želi bilo kome da prijeti.\n-Najviše bih poena dobio ukoliko bih izgovorio nekoliko ružnih riječi o Oriću, ali ne zato što ga se plašim na bilo koji način, već zato što mislim da je vrijeme da pričamo o drugim temama i na drugi način- istakao je predsjednik Srbije.\n-Prijetnje Nasera Orića samo ojačavaju naše samopouzdanje i uvjerenje da Republika Srpska mora da se brani svim raspoloživim sredstvima i mi to činimo svakog dana jačajući njenu komponentu i snagu- rekao je predsjednik Republike Srpske Milorad Dodik.\nOn je podsjetio da se za Orića vezuju mnogi zločini.\n-Orić je definitivno zločinac za kojeg se vezuje mnogo zločina, te je on zbog svojih nedjela prema srpskom narodu omražen među Srbima- rekao je Dodik nakon sastanka sa predsjednikom Srbije u Beogradu.\nIstakao je da je Srpska opredijeljena za mir, ali da neće dozvoliti napade.\n-Predsjednika Vučića sam upoznao sa atmosferom u BiH koja je generisana izjavama i prijetnjama Nasera Orića i mislim da je to dio njegove frustracije i želim da mu poručim da Srpska neprikosnoveno može da se brani, a pogotovu od takvih ološa kao što je on. Njegove izjave su uznemiravajuće za naš narod, ali nas okupljaju u uvjerenju da moramo da održimo kolektivitet i da su institucije Srpske spremne da odgovore takvim prijetnjama- rekao je predsjednik Republike Srpske.\nNaveo je da će se bilo koji pokušaj ugrožavanja Srpske odvijati u atmosferi napada na Republiku Srpsku i zahvalio Vučiću na jasnom stavu, koji je izražen mnogo puta, a koji se odnosi na to da Srbija više nikada neće dozvoliti „Oluje“, i slično tome, prema srpskom narodu gdje god se nalazio.\nDodik je istakao i da je u slučaju napada na predsjednika Srbije Aleksandra Vučića u Potočarima policija Srpske dokumentovala sve učesnike u tom događaju, ali da institucije na nivou BiH ne žele da to pitanje riješe.\nSa Makronom i o Kosovu\nVučić je najavio da će sa predsjednikom Francuske Emanuelom Makronom, sjutra u Parizu, razgovarati o regionalnim pitanjima, prije svega o Kosovu i Metohiji, ali i o bilateralnim odnosima.\n-Mnogo očekujem od razgovora sa predsjednikom Makronom. Mislim da je taj susret veoma važan za Srbiju. Nijesmo imali takvu komunikaciju u prethodnom periodu sa više francuskih predsjednika i njihovih srpskih kolega. Poslednja posjeta, i to kratka, datira prije više od 15 godina, kada je Žak Širak posjetio Beograd- rekao je Vučić.\nNaveo je da će s Makronom najprije imati razgovore u četiri oka, kada će razmijeniti mišljenje o regionalnim pitanjima, prije svega o Kosovu i Metohiji, ali i o bilateralnim odnosima, te da će potom razgovori biti nastavljeni sa delegacijama.


Poreski karavan u Budvi\nOrganizacijom tribine za privrednike Budve obilježen je početak nastavka projeketa „Poreski karavan“, koji će Poreska uprava od 12. aprila do 17. maja realizovati u saradnji sa Unijom poslodavaca Crne Gore.\nNa danas održanoj tribini direktor Poreske uprave, Miomir M. Mugoša, podsjetio je prisutne privrednike na uspjeh i značaj koji je ova aktivnost imala u pripremi prošlogodišnje turističke sezone. U pozdravnom govoru akcentirao je da će, u skladu sa uspostavljenom praksom, i tokom ove sezone rad poreskih inspektora odlikovati pravednost i korektan pristup poreskim obveznicima koji su predmet kontrole, ali i apsolutna neselektivnost u sankcionisanju neregularnog poslovanja, upotrebom svih zakonom propisanih mehanizama. Podsjetio je da će u fokusu pažnje poreske inspekcije biti obveznici kod kojih je u ranijem periodu uočeno postojanje poreske nedisipline i izbjegavanje izmirivanja obaveza, te iznio očekivanja da će predstojeća turistička sezona biti uspješna, kako za privrednike, tako i za državu Crnu Goru.\nPrisutne privrednike ispred Unije poslodavaca pozdravila je potpredsjednica g-đa Anita Mitrović Milić, koja je istakla da je cilj saradnje UPCG i Poreske uprave jačanje poreske disipline ne samo radi obezbjeđenja budžetskih prihoda, već i radi doprinosa izgradnji povoljnijeg poslovnog ambijenta, sankcionisanjem nelojalne konkurencije i uspostavljanjem fer tržišne utakmice, kao neophodnih preduslova za uspješno poslovanje.\nNakon održanih tribina u Budvi, „Poreski karavan“ biće nastavljen događajem u Kotoru, koji će biti upriličen 19. aprila u 13 časova.\nProjekat „Poreski karavan“ organizovan je u okviru proaktivnog pristupa Poreske uprave, usmjerenog na jačanje kapaciteta za pružanje usluga poreskim obveznicima i dvosmjerne komunikacije, a sve u cilju podsticanja dobrovoljnog poštovanja propisa od strane poreskih obveznika i unapređenja stepena poreske discipline na dugoročnom nivou.\nMladi su budućnost, samo ako budu pregaoci


Gde vodi tajni tunel u čuvenom pravoslavnom manastiru? – Plus Radio\nHome / Putovanja / Gde vodi tajni tunel u čuvenom pravoslavnom manastiru?\nGde vodi tajni tunel u čuvenom pravoslavnom manastiru?\nBy Plus Radio on 21/12/2017 Vrijeme: 19:05\nSkoro dve godine traje rekonstrukcija jednog od najvažnijih i najstarijih pravoslavnih manastira Sumela u Turskoj. Upravo zahvaljujući radovima došlo se do velikog otkrića u severnom delu manastira, gde je pronađen tajni tunel koji vodi do male kapele.\nKako prenosi turski list “Hurijet“ (Hurriyet), kapela je oslikana freskama čija je tema raj i pakao; život i smrt. Iako nije u dobrom stanju, očekuje se da će za javnost biti otvorena na leto sledeće godine.\nPrema rečima okružnih vlasti nadređenih za kulturu u turskom gradu Trabzonu, restauracija se izvodi u teškim uslovima. Ipak, posetioci manastira će nakon nekoliko godina konačno imati priliku da posete svaki njegov ćošak nakon što specijalni timovi uklone i osiguraju opasne stene koje vode do novootkrivene kapelice.\nInače, Sumela je grčki pravoslavni manastir posvećen Bogorodici i nalazi se u planini Mela u provinciji Trabzon u Turskoj. Predstavlja jedno od najvažnijih pravoslavnih svetilišta u svetu.\n← Previous Story SENZACIONALNO OTKRIĆE ZAŠTO JE TITANIK MORAO DA NESTANE:\nNext Story → U ovom delu aviona turbulencija se najmanje oseća


- Vučić: Neću o poluistinama, o Nikoliću samo dobre reči\npetak, 17.02.2017. u 12:05\nPremijer i lider SNS Aleksandar Vučić nije danas hteo da komentariše medijske navode da je dobio pismo sa zahtevima od predsednika Tomislava Nikolića, i istakao da neće da se bavi tračevima i poluistinama, te da su pred strankom veliki izazovi.\n„Ne bih da se bavim tračevima, poluistinama, čak neistinama o temama koje se ne tiču države, već političkih partija” rekao je Vučić i dodao da ne želi da se bavi „našim političkim prilikama” na pres konferenciji sa austrijskim kancelarom.\nO predsedniku Srbije, dodao je, od mene ćete čuti samo dobre i pristojne reči, bez obzira na to šta on govori:\n„To je moj lični odnos i uvek sam spreman na saradnju s njim i da radim s njim. I pre i posle ovih izbora, istakao je Vučić, u prvom javnom obraćanju na tu temu od kako se pojavila vest da Tomislav Nikolić hoće da se kandiduje za drugi predsednički mandat.\nKako je naveo, ne želi da učestvuje u „nekakvim velikim svađama” i neće to da čini.\n„Pred partijom koju vodim je veliki izazov i težak posao, kao da se ceo svet sručio na našu glavu i kao da je svima važno samo da mi izgubimo, što je vrlo moguće u ovom trenutku”, rekao je Vučić.\n„Borićemo se da pobedimo, ali biće izuzetno teško”, zaključio je Vučić.\nNa pitanje da li će danas prisustvovati sednici GO stranke, rekao je da će se time baviti nakon odlaska austrijskog kancelara iz Beograda. (Tanjug)\nVučić, sns, izbori


Početna/BBC vesti/Korona virus: Testovi mogu biti pozitivni i kada je virus mrtav\nProfesor Henegan, koji je zapazio grešku u brojanju smrtnih slučajeva, što je navelo Institut za javno zdravlje Engleske da poboljša sistem, kaže da dokazi pokazuju da „infektivnost korona virusa izgleda opada posle otprilike nedelju dana”.\nProfesor Ben Njumen sa Univerziteta u Redingu kaže da uzgajanje virusa iz uzoraka pacijenata nije „jednostavno”.\n„To otvara rizik da se pogrešno dovede u vezu teškoća kultivisanja Sars-Kov-2 iz uzoraka pacijenata sa verovatnoćom da će se širiti”, kaže on.\nProfesor Frančesko Ventureli, epidemiolog iz italijanskog regiona Emilija-Romanja, koja je u martu bila žestoko pogođena, navodi da „nije do kraja sigurno” koliko dugo opstaje infektivnost virusa posle opravka pacijenta.\nU Italiji, koja je vrhunac epidemije imala pre Velike Britanije, „nedeljama su precenjivali broj slučajeva”, jer su ljudi koji su se zarazili nekoliko nedelja raniej i dalje registrovani kao pozitivni, kaže on.\nProfesor Piter Openšo sa Imeperijal koledža u Londonu kaže da su PCR testovi bili „vrlo osetljivi na detekciju ostataka virusnog genetskog materijala”.\n„To nije dokaz infektivnosti”, kaže.\nMeđutim, postoji klinički konsenzus da se „posle deset dana smanjuje verovatnoća da je pacijent zarazan”.


Amerikanci se povlače iz Avganistana | Restart Magazin\nAmerikanci se povlače iz Avganistana\nZavršna faza okončanja američkog „večitog rata” u Avganistanu, formalno je započela danas, a poslednje američke i NATO trupe će se, posle 20 godina, povući do kraja leta. Predsednik SAD Džo Bajden odredio je 1. maj kao zvanični početak povlačenja preostalih snaga – oko 2.500 – 3.500 američkih vojnika i oko 7.000 NATO vojnika, prenosi AP.\nProcenjuje se da su SAD u poslednje dve decenije potrošile više od 2.000 milijardi dolara u Avganistanu, prema projektu „Troškovi rata” na Univerzitetu Braun, koji dokumentuje skrivene troškove američkog vojnog angažmana. Zvaničnici Ministarstva odbrane i diplomate rekli su za AP da je povlačenje podrazumevalo zatvaranje manjih baza tokom prošle godine, ali da je otkako Bajden sredinom aprila najavio povlačenje za kraj leta, samo oko 60 vojnih lica napustilo zemlju.\nSAD i njihovi saveznici u NATO-u zajedno su ušli u Avganistan 7. oktobra 2001. godine kako bi uhvatili lidere Al Kaide, organizatore terorističkih napada 11. septembra u Njujorku i Vašingtonu, koji su živeli pod zaštitom talibana u zemlji.\nU svojoj najavi povlačenja prošlog meseca, Bajden je rekao da je početna misija ostvarena pre jedne decenije kada su pripadnici specijalnih jedinica američke mornarica ubili Bin Ladena u njegovom skrovištu u susednom Pakistanu. Od tada je Al Kaida degradirana, dok je teroristička pretnja „metastazirala” u globalni fenomen koji se ne može kontrolisati zadržavanjem hiljada vojnika u jednoj zemlji, rekao je američki predsednik.\nTalibani i dalje optužuju Vašington za kršenje sporazuma koje je potpisala prethodna administracija pre više od godinu dana. U tom sporazumu SAD su navele da će sve trupe povući do 1. maja, a nepoštovanje tog sporazuma je „otvorilo put mudžahedinima da preduzmu svaku protivmeru koju smatraju prikladnom protiv okupatorskih snaga”, kažu Talibani.\nAvganistanci su platili najvišu cenu od 2001. godine, sa 47.245 ubijenih civila, prema projektu „Troškovi rata”. Milioni ljudi su raseljeni unutar Avganistana ili su prebegli u Pakistan, Iran i Evropu.\nOčekuje se da će avganistanske snage bezbednosti biti pod sve većim pritiskom talibana nakon povlačenja ako u međuvremenu ne bude postignut mirovni sporazum, tvrde avganistanski posmatrači. Od početka rata oni su pretrpeli velike gubitke, sa procenama od 66.000 do 69.000 ubijenih avganistanskih vojnika.\nProšla godina je bila jedina u kojoj američke i NATO trupe nisu pretrpele gubitke. Ministarstvo odbrane kaže da je od 2001. godine ubijeno 2.442 američkih vojnika, a 20.666 ranjeno. U sukobu je takođe ubijeno 1.144 osoblja iz zemalja NATO-a.\n„Govorimo odlazećim Amerikancima… vodili ste besmislen rat i platili ste to, a mi smo takođe prineli ogromne žrtve za naše oslobođenje”, rekao je Šahin za AP u petak.\nIpak, pomirljivijim tonom je dodao: „Ako… otvorite novo poglavlje pomoći Avganistancima u obnovi i rehabilitaciji zemlje, Avganistanci će to ceniti”.\nKako AP navodi, u avganistanskoj prestonici i širom zemlje raste strah da će nakon odlaska poslednjih stranih trupa uslediti haos, prenosi Tanjug.\n← Počeo novi hladni rat, ko će ovoga puta da pobedi?\nBregu: Od 1. jula Zapadni Balkan bez naknade za roming →\nDačić: Sijera Leone povukla priznanje, Kosovo više nema većinu u UN


Privrednici: Država šalje poruku – radite na crno, isplativije je – SLOBODNA VOJVODINA\nPrivrednici: Država šalje poruku – radite na crno, isplativije je\nDok država podmićuje strane investitore novcem svih građana za domaće privrednike, uslovi poslovanja su poražavajući, ističe Udruženje zaštitnik privrednika i preduzetnika, a prenosi Nova.rs.\nUdruženje navodi da država ne nastoji da reši problem crnog tržišta.\n“Svedoci smo dvostrukih aršina jer se država prema domaćim privrednicima ponaša represivno, dok su ustupci i efikasna administrativna usluga namenjeni isključivo stranim investitorima. Dodatna otežavajuća okolnost je ogromno crno tržište koje neefikasan državni aparat ni na koji način ne suzbija“, navodi se.\n“Kao registrovan privrednik izloženi ste visokim kaznama za prekršaje koji su često diskutabilni. Takav jedan prekršajni nalog od npr. 300.000 dinara, kakvi se ovih dana intenzivno pišu registrovanim privrednicima, može lako da uništi jedan legalan privredni subjekat gaseći i radna mesta. Sa druge strane, neregistrovani subjekti koji neometano trguju ‘na crno’ i ne pune budžet platiće mandatnu kaznu od 5.000 dinara tako da je takav vid poslovanja veoma isplativ“, ističu iz Udruženja.\nUdruženje zaštitnik privrednika i preduzetnika jasno poručuje da je na osnovu odluka države ideja jasna: Radite na crno.\n“Setom zakona donešenih na brzinu kojima će se dodatno opteretiti poslovanje legalno registrovanih privrednih subjekata i koji opet predviđaju drakonske kazne za svaki prekršaj (Zakon o fiskalizaciji, Zakon o elektronskim fakturama, Zakon o arhivskoj građi) država nam na svoju štetu šalje jasnu poruku – radite na crno, isplativije je“, zaključuju iz Udruženje.\nPrivrednici još ne znaju šta ih čeka tokom uvođenja sistema eFiskalizacije\nParlament privrednika Zapadnobačkog okruga: Raditi na povezivanju male privrede sa velikim subjektima\nStopa preživljavanja preduzeća u Srbiji: Svaka druga firma osnovana pre pet godina više ne postoji


Iako predsjednik NDP-a Dragan Čavić uporno tvrdi da gradski Odbor njegove stranke u Trebinju neće podržati kandidaturu Luke Petrovića za gradonačelnika Trebinja, stanje na terenu je ipak umnogome drugačije. Sigurno je da Čavić ne želi nikakavu saradnju sa SNSD-om i Dodikom, i da treba maksimalno podržati njegovu kandidaturu za gradonačelnika Banjaluke, ali ne treba se zavaravati da sadašnji predsjednik njegove stranke u Trebinju neće aktivno voditi kampanju u korist Luke Petrovića.\nSasvim je legitimno biti dio opozicije i ne slagati se sa Slavkom Vučurevićem i njegovom politikom, ali nije etički predstavljati se lažno kao opozicionar a raditi istovremeno u korist najpokvarenijih i najgorih kadrova SNSD-a. Šaraba je sa Petrovićem davno sklopio pakt o nenapadanju, a odnosi su vremenom dodatno unaprijeđeni. Licemjerno je uporno tražiti funkciju od Saveza za promjene u Sarajevu, a paralelno imati tajni pakt sa Lukom Petrovićem i očekivati da Vam gen-sek SNSD-a zbog rovarenja zauzvrat napravi određene ustupke.\nIako se pokušava prikriti od javnosti i održati tajnim, više je nego jasno i očigledno da postoji dobra saradnja i odnosi između Slobodana Šarabe i Luke Petrovića. To se najbolje moglo vidjeti na nedavnoj slavi GO NDP-a Trebinje gdje su se okupile sve frakcije SNSD-a i Luke Petrovića. Pored šefa Kluba odbornika SNSD-a Zdravka Butulije i Mirka Ćurića, direktora trebinjske filijale Poreske uprave RS i SNSD-ovog odborničkog kandidata, na slavi su bili i lokalni predsjednici DNS-a i socijalista, te Izvornog SDS-a, Stevandićeve Ujedinjene Srpske, Pozitivne Srpske. Tako je Šaraba na jednom mjestu okupio sve frakcije Luke Petrovića i prezentovao jedinstvo i sabornost vladajuće koalicije i marionetskih lažnih pokreta sa prefiksom „Srpska“ koje su osnovane u Kabinetu lažnog mesije i oca nacije. Ne treba posebno naglasiti da na proslavi kod Šarabe nije bilo apsolutno nikog od predstavnike opozicije.\nNa listi NDP-a za Skupštinu grada Trebinja ima više poštenih i dobrih ljudi, poput dr Milana Projevića i Bora Bašića, koji se iz ideala a ne ličnih interesa bave politikom i žele da daju doprinos boljem stanju u Trebinju. No sve to pada u vodu kada NDP predvodi osoba bliska SNSD-u, a na Listi NDP-a nalazi se i izvjesni predsjednik Složne narodne stranke Bojan Ilišković koji je svih svojih 11 glasova na prošlim izborima ustupio Miloradu Dodiku, a nakon toga dobio zadatak od Luke Petrovića da po lokalnim portalima besmislenim saopštenjima neprestano pljuva po opoziciji.\nKao neko ko je prije 4 godine imao zajedničku kampanju na loklanim izborima sa tadašnjim DP-om i značajno doprinio da ta stranka dobije rekordan broj glasova i odbornika, a kasnije i 6 funkcija u gradskoj administraciji, osjećam potrebu da javno kažem da sadašnji trebinjski NDP nema ništa zajedničko sa onim od prije 4 godine. Eventualnim glasanjem za ovu stranku dao bi se glas Luki Petroviću i SNSD-u, mom najljućem i najvećem protivniku.\nPraveći postizbornu koaliciju sa Slavkom Vučurevićem, Šaraba je napustio politiku „trećeg puta“, a nakon razlaza sa Slavkom i najnovijeg približavanja Luki jasno je da ta priča više ne pije vode. Umjesto što javnost dovodi u zabludu, Šaraba bi trebao da istupi u javnosti i jasno kaže da li se nedavno tajno sastao sa rukovodstvom SNSD-a u njihovim prostorijama i postigao dogovor kako bi se otklonile sve nedoumice.\nŠaraba svojim ponašanjem najviše štete pravi upravo Draganu Čaviću, jer nepotrebnim istupima i podizanjem tenzija unosi razdor u opozicioni Izborni štab u Banjaluci. Ukoliko Čavić i smijeni Šarabu, što je vrlo izvjesno, neće se puno toga promijeniti jer će Šaraba ostati nosilac Liste koja je prijavljena CIK-u. Ipak stvari bi bilo mnogo jasnije, a opozicija bi izbacila sitan i nebitan kamenčić iz cipele koji nepotrebno pravi velike probleme.


RTCG - Radio Televizija Crne Gore - Nacionalni javni servis :: Društvo :: Raste vodostaj Skadarskog, sve pod kontrolom\n26. 01. 2021. 07:40 >> 15:34 2\nGeneralni direktor Direktorata za vanredne situacije MUP-a Mirsad Mulić ocijenio je da je sistem zaštite i spašavanja u proteklom periodu djelovao organizovano, te da se bili na visini zadataka.\nU Jutarnjem programu TVCG Mulić je rekao da konstatno imaju komunikaciju sa rukovodstvima tri opštine koje su najviše ugrožene posljednjih dana - Cetinje, Ulcinj i Gradska opština Golubovci.\n"Spremni smo da reagujemo. Imali smo najkritičniju situaciju u priobalju Skadarskog jezera, čiji vodostaj raste, ali je sve to u fazi kontrole. Vidjećemo šta će donijeti naredna dva dana", rekao je Mulić.\nZa sada su, kaže, preduzete sve preventivne mjere kako bi objekti bili zaštićeni.\n"Imamo komunikaciju s Opštinom Ulcinj jer Bojana može napraviti određene probleme i zbog izlivanja korita rijeka, ali i sliva vode iz Hidroelektrane Drim. Mi imamo konstantnu komunikaciju s kolegama iz Albanije, koji nas obavještavaju o količini ispuštene vode. Dogovor je da, ako budu morali da ispuste veću količinu vode, da nas obavijeste, kako bismo mi preduzeli konkretne aktivnosti", rekao je Mulić.\nVrlo je važno, kaže on, da građani vjeruju institucijama sistema.\nMirsad Mulić Direktorat za vanredne situaci\n18:40 "Ne pravi se zgrada već saobraćajnica"


Veliko interesovanje za Informacioni centar EU\nPredsednik Evropske komisije Žoze Manuel Barozo, predstavnik EU u Srbiji Vinsent Dežer i evropski komesar za proširenje Štefan File na panel diskusiji tokom posjete novootvorenom informacionom centru EU u Beogradu, 19. maj 2011\nInformacioni centar Evropske unije otvoren je u Beogradu. Tu građani mogu da saznaju sve što ih zanima o Evropskoj uniji i evropskim integracijama, a novo mesto u gradu otvorio je lično Žoze Manuel Barozo, predsednik Evropske komisije.\nDesetine Beogradjana posetilo je prvog radnog dana Informacioni centar EU u beogradskom Domu omladine, koji je i proteklih decenija bio jedno od centralnih mesta okupljanja u gradu na kom se dešavaju brojne tribine, koncerti i druga kulturna događanja.\nPored osoblja koje odgovara na sva pitanja u vezi sa Evropskom unijom, zainteresovanima su na raspolaganju i kompjuteri sa intermet linkovima o evropskim temama.\nOlivera Lazarević, iz beogradskog Info centra EU, kaže naš program da je građanima Srbije Evropska unija jedna od najzanimljivijih tema.\n„Danas su odmah građani došli da potraže odgovore na sve što\n"Pitanja građana koja za pripremu odgovora zahtevaju najviše vremena su ona koja se konkretno odnose na školovanje u EU, ili pristup evropskim fondovima“, kaže Olivera Lazarević.\nih zanima. Uglavnom se pitanja tiču budućeg života u svetlu evrointegracija. Na primer, da li je moguće da će njihov standard biti veći nakon pristupanja Srbije EU, da li će moći da jedu domaći kajmak i sir, da li će moći da piju rakiju šljivovicu... Naravno, uvek ima i pitanja na koja odmah nemamo odgovore, ali ih onda uputimo na adrese na kojima ih mogu dobiti. Pitanja koja za pripremu odgovora zahtevaju najviše vremena su ona koja se konkretno odnose na školovanje u EU, ili pristup evropskim fondovima“, kaže Lazarević.\nNa komplikovana pitanja zainteresovani odgovor dobijaju najduže u roku od 24 sata. Ana Brnčić, šef stručnog tima EU Info centra u Zagrebu koji postoji šest godina, za naš program kaže da je iskustvo pokazalo da je i otvaranje takvog mesta pomoglo Hrvatskoj da napreduje ka EU.\n„Naravno, informacija nikada nije dovoljno i gradjani uvijek traže više. I to je svakako uredu, jer u konačnici uvijek moraju biti dobro informirani. Iamli smo i EU poštanski sandučić i recimo u toj vrsti komunikacijskih aktivnosti stizala su i mišljenja gradjana i o onome što smatraju da neće biti dobro ako se udje u EU. Oni koji su to pisali uglavnom su smatrali da bi se tako mogao izgubiti nacionalni identitet. Kao argument koji je kontra tom mišljenju samo ću upitati jesu li Francuzi, čija je zemlja jedan od osnivača EU, danas manje Francuzi nego su bili kada se osnovala Evropska unija?“, navodi Brnčić.\nU Info centru u Domu omladine građani dobijaju i brošure o Evropskoj uniji, kao i razne poklone sa evropskim motivima. Aydin Ozgul, koordinator projekta EU Info centar, rekao nam je da je važno da srpska javnost na usluzi ima ovako nešto.\n„Kako Srbija bude napredovala ka Evropskoj uniji, javnost će želeti da zna više o toj zajednici. Biće sve više pitanja o svemu i svačemu, na primer o evropskim institucijama i kako one funkcionišu... Već smo dobili mnogo pitanja od srpskih studenata, nevladinih organizacija, i posebno penzionera, čak i pre nego što je centar otvoren“, kaže Aydin Ozgul.\nNa svečanom otvaranju, na kom su su mogli da razgovaraju i sa prvim čovekom Evropske komisije Žoze Barozom, posetioci su nam rekli da su oduševljeni novim centrom.\n„Ovo je značajan napredk za Beograd i Srbiju jer veliki deo naše zajednice nema čak ni osnovne informacije o Evropskoj uniji.“\n„Drago mi je zato što će ovo svakako približiti našu zemlju statusu kandidata i ulasku u EU. I nadam se de ćemo u skorije vreme imati neke koristi od toga.“\n„Ja putujem u Evropu onoliko koliko mi dozvoljava skroman budžet. Ono što je tamo najbolje, a čega nema u Srbiji, su neka opuštenost i bezbrižnost građana.“\n„U trenutku kada Srbija uđe u Evropsku uniju Evropa će dobiti jednu vrlo dinamiču zemlju. Zemlju koja ima dosta mladih ljudi koji su spremni da, koristeći prilike koje im EU nudi, zapravo svi zajedno doprinesemo da svet učinimo boljim.“\nU Info centru EU u Beogradu na raspolaganju je i mala biblioteka sa publikacijama o evropskim zemljama, a svi koji žele da pitaju nešto o Evropi to mogu učiniti i na interaktivnom sajtu euinfo.rs.


Donacija Direktorata Ministarstvu zdravlja :: Direktorat civilnog vazduhoplovstva Republike Srbije\nDirektorat civilnog vazduhoplovstva Republike Srbije - 22.04.2018 10:50:34\nDonacija Direktorata Ministarstvu zdravlja\nMinistar zdravlja u Vladi Republike Srbije ass. dr Zlatibor Lončar i direktorka Direktorata civilnog vazduhoplovstva Republike Srbije Mirjana Čizmarov potpisali su u Kliničkom centru Srbije Ugovor o donaciji sredstava za nabavku sanitetskog vozila Tip – B za potrebe KCS, a koje će biti korišćeno i u operacijama traganja i spasavanja u civilnom vazduhoplovstvu.\nDirektorka Direktorata civilnog vazduhoplovstva Republike Srbije Mirjana Čizmarov istakla je izuzetno zadovoljstvo saradnjom sa Ministarstvom zdravlja, i najavila da će, u skladu sa svojom agendom o društveno-odgovornom poslovanju, nastaviti da pomaže Kliničkom centru Srbije i drugim zdravstvenim ustanovama.\n- Hvala Ministarstvu zdravlja i Kliničkom centru Srbije što su nam omogućili da pomognemo i pokažemo društvenu odgovornost koja je, uz bezbednost i sigurnost neba nad Srbijom, naš apsolutni prioritet – rekla je Mirjana Čizmarov.\nMinistar zdravlja Zlatibor Lončar istakao je da će Klinički centar Srbije sada imati najsavremenije sanitetsko vozilo, opremljeno „kao da se pacijent nalazi u šok sobi“.\n- Sanitetsko vozilo Tip – B, koje će biti opremljeno svim najsavremenijim dijagnostičko-tehničkim uređajima i opremom, značajno će doprineti brzom i efikasnom zbrinjavanju pacijenata, što je od posebnog značaja u operacijama traganja i spasavanja u civilnom vazdhoplovstvu. Pored toga, potvrda naše kvalitetne saradnje sa Direktoratom je i to što će se Direktorat uključiti i u saniranje heliodroma u Kliničkom centru, i u nabavku dronova za prenos medicinske opreme u nepristupačnim oblastima - zaključio je ministar Lončar.\nUz izraze zahvalnosti na značajnoj donaciji, direktor Kliničkog centra Srbije doc. dr Milika Ašanin istakao je da KCS ima u svakom trenutku spremne tri kvalitetno obučene ekipe koje mogu da učestvuju u akcijama spasavanja u civilnom vazduhoplovstvu, a uz ovakvo kvaliteno opremljeno vozilo biće još efikasniji.


RS: Prosječna neto plata u januaru 887 KM – Biznis.ba\nNaslovnaBiHRS: Prosječna neto plata u januaru 887 KM\nRS: Prosječna neto plata u januaru 887 KM\nobjavljeno 22. feb 2019. u 15:02 22. feb 2019.\nProsječna januarska neto plata u Republici Srpskoj bila je 887 KM i nominalno je manja od decembraske za 0,4 odsto, podaci su Republičkog zavoda za statistiku.\nNajveća prosječna januarska plata od 1.375 KM bila je u oblasti finansijskih i djelatnosti osiguranja, dok je najmanji prosjek od 599 KM u oblasti umjetnosti, zabave i rekreacije.\nNajveći rast plate od 8,4 odsto u januaru u odnosu na decembar zabilježen je u oblasti poslovanja nekretninama, dok je najveće nominalno smanjenje od 7,2 odsto u djelatnosti pružanja smještaja, pripreme i posluživanja hrane, hotelijerstvo i ugostiteljstvo.\nJanuarska prosječna bruto plata iznosila je 1.377 KM.\nCijene proizvoda i usluga koje se koriste za ličnu potrošnju u Republici Srpskoj, mjerene indeksom potrošačkih cijena, u januaru su za 0,2 odsto više u odnosu na decembar, dok su na godišnjem nivou više za 1,4 odsto.\nNajveći rast cijena u januaru od 2,8 odsto zabilježen je kod alkoholnih pića i duvana, zbog viših cijena duvana.\nNajveći pad cijena u januaru od 6,3 odsto bio je u oblasti odjeće i obuće zbog velikog broja sniženih cijena konfekcije.


Akcija “Lovac”: Hapšenja u Bileći, uhapšena i dva granična policajca - KORONA online\nAkcija “Lovac”: Hapšenja u Bileći, uhapšena i dva granična policajca\nViše lica uhapšeno je na području Bileće i okoline, a među njima i dva službenika Granične policije osumnjičena za zloupotrebu položaja i primanje dara ili drugih oblika koristi u dužem periodu, saopštilo je Tužilaštvo BiH.\nPolicijski službenici su osumnjičeni da su duži period, zloupotrebljavajući službeni položaj, prilikom obavljanja radnih zadataka, u toku radnog vremena, omogućavali drugim osumnjičenim licima krijumčarenje akciznih i drugih proizvoda preko granice, iz Crne Gore u BiH.\nHapšenja su obavljena u okviru akcije “Lovac” koja je usmjerena na otkrivanje i krivično procesuiranje organizovane kriminalne grupe koja već duže djeluje na tom području.\nAkcija je realizovana po nalogu i pod nadzorom tužioca Posebnog odjeljenja za organizovani kriminal, privredni kriminal i korupciju, a proveli su je službenici Granične policije BiH.\nOsumnjičeni su pod istragom zbog krivičnih djela udruživanje radi činjenja krivičnih djela u vezi sa krivičnim djelima krijumčarenje, nedozvoljen promet akciznim proizvodima, zloupotreba službenog položaja ili ovlašćenja, te primanje dara i drugih oblika koristi.\nNakon kriminalističke obrade, te izvršenih pretresa, osumnjičeni će biti predati postupajućem tužiocu Tužiilaštva BiH, koji će donijeti odluku o daljim aktivnostima.\nIz Tužilaštva BiH su istakli da zajedno sa partnerskim institucijama i agencijama preduzimaju intenzivne aktivnosti u borbi protiv koruptivnih krivičnih djela, naročito korupcije unutar institucija za sprovođenje zakona.


EU usvojila četvrti, „najsnažniji“ paket sankcija Rusiji - Boom93\nEU usvojila četvrti, „najsnažniji“ paket sankcija Rusiji\nfoto/ ilustracija/ EU pixabay\nEvropska unija usvojila je četvrti paket sankcija Rusiji zbog njene invazije na Ukrajinu, saopštila je na tviteru kancelarija Francuske, koja predsedava EU.\nČetvrti paket EU sankcija protiv Rusije pogađa više od 600 ruskih državljana. Francuski ministar spoljnih poslova Bruno le Mer nazvao je uvođenje ovog paketa mera „istorijskom odlukom“.\nMinistri 27 zemalja EU kažu da se radi o „najsnažnijim sankcijama koje je ikada usvojila Evropska unija“.\nImena ruskih državljana i pravnih lica koje pogađaju nove sankcije nisu otkrivena piše N1.\n„Biće zabrane izvoza luksuzne robe i oduzećemo Rusiji status ‘najpovlašćenije zemlje’ u Svetskoj trgovinskoj organizaciji, što omogućava svakoj od 27 država članica (EU) da povećaju tarife na rusku robu“, rekao je ministar le Mer.\nSankcije EU su proširene tako da obuhvataju „ključne oligarhe, lobiste i propagandiste koji šire narativ Kremlja o situaciji u Ukrajini, kao i ključne avio, vojne i namenske kompanije, sektor brodogradnje i mašinstva“, navodi se u saopštenju Evropskog saveta.\nUpitan da li će biti dodatnih sankcija, le Mer je ponovio reči predsednika Emanuela Makrona da su „sve opcije na stolu“.\nOznakeEvropska unija Rusija sankcije Srbija\nOd ponedeljka poskupljuju cigareta još jednog proizvođača\nLetovanje u Grčkoj: Ovo su detaljne cene ležaljki i suncobrana na plaži\nOd petka će biti skuplje i pojedine cigarete?\nBiznis i finansije: Najsiromašniji u Srbiji troše 50 odsto prihoda na hranu, najbogatiji 28 odsto\nPored energije i hrane, cene metala na istorijskom nivou: Sve skuplje sirovine ugrožavaju industriju\nCene ogrevnog drveta i dalje „divljaju“: Potražnja ogromna, sve se rasproda za tren


BEOGRAD - U Srbiji je pronađen novi lek protiv meksičkog gripa, koji deluje isključivo dok svira truba! To je zaključak koji može da se izvede na osnovu podataka Instituta za javno zdravlje Srbije. Oni pokazuju da do juče nije zabeležen n jedan slučaj meksičkog gripa tokom i nakon sabora trubača u Guči, iako je broj posetilaca bio veći od pola miliona! Žitelji Guče su se zaista pobrinuli da njihovi gosti ne postanu „žrtve“ ovog virusa, pa su čak preporučivali i poseban recept kao preventivu: dnevno treba popiti barem pola litra ljute rakije, pojesti par porcija masnog, kiselog svadbarskog kupusa sa sve slaninom i uz sve to slušati trubače, što je, sudeći prema rezultatima, zaista delovalo.\n- Statistika beleži samo slučajeve sa težom kliničkom slikom kojih tokom Sabora, ni posle njega nije bilo, ali to ne znači da nije bilo lakših slučajeva sa blagim simptomima kojima nije bila potrebna izolacija ili hospitalizacija - rekao je Branislav Tiodorović, član radne grupe za borbu protiv pandemije.\nLekari su tokom Sabora pregledali petoro ljudi sa sličnim simptomima, ali ni jedan slučaj nije pokazao klinički sliku, na osnovu koje bi, prema protokolu Svetske zdravstvene organizacije mogao biti proglašen obolelim od ovog gripa. Tiodorović kaže da postoji mogućnost i da se neko od gostiju iz inostranstva zaražen novim virusom vratio u svoju zemlju, ali naši lekari ne mogu dobiti takve podatke. On objašnjava da ima više razloga zbog kojih u Guči nije bilo zaraženih sa težom kliničkom slikom.\n- Jedan od tih razloga je što je na Saboru bilo mnogo manje ljudi iz Engleske, SAD i Kanade koje su najkritičnija područja, za razliku od Egzita koji je posetilo samo oko 10 hiljada Engleza. Pore toga, vremenski uslovi nisu odgovarali novom virusu, s obzirom da on nije aktivan kao na nižim temperaturama - zaključuje naš sagovornik.


vojaz o breskvici i pesmi | wanted.rs\n"ISKORISTILA JE MOMENAT" Nakon priča da je posvećena njemu, oglasio se Vojaž i prokomentarisao BRESKVICINU novu pesmu 0 Podeli PODELI TWEET POŠALJI E-MAIL\n07.07.2021. / 10:23\nNakon nagađanja da je Breskvica posvetila njemu pesmu, Vojaž se oglasio i otkrio šta misli o svemu.\nPevačića Anđela Ignjatović Breskvica objavila je dugo očekivanu pesmu "Srećan put", za koji mnogi kažu da je tekstom pesme i simbolima spota otkrila pravi razlog raskida sa Vojažem.\nSada se oglasio njen bivši dečko pevač Mihajlo Veruović i prokomentarisao pesmu i spot.\n- Skroz je ok pesma, rekao je Vojaž, a onda je istakao da je Breskvica iskoristila momenat, ali da bi takođe dobro prošla i da numera nije o njemu.\n- Ne mislim da je bila kakva provokacija, mislim da je jednostavno izbacila pesmu, iskoristila momenat... Nije iskoristila mene, sigurna sam da bi napravila uspeh i da se u pesmi ne radi o meni. Nema tu zle krvi, sa moje strane, rekao je Mihajlo za Dnevni Avaz.\nMihajlo je istakao i da mu je raskid sa Breskvicom teško pao, kao i da je nakon toga radio na sebi.\nPodsetimo, Vojaž je ranije govorio o raskidu, dok se Anđela na tu temu prvi put oglasia novom pesmom i spotom, a mnogi kažu da mu je poslala jasnu poruku, kao i javnosti, koja je nju optuživala za raskid.\nTakođe isti dan i Vojaž je objavio novu numeru pod nazivom "Kartel", a većina fanova ubeđena je da je sve dogovoreno i da celu situaciju koriste za promociju svojih pesama.


Demokrate bojkotovale Trampove senatore - Sputnjik Srbija\nDemokrate bojkotovale Trampove senatore\n17:43 31.01.2017 (osveženo 20:04 31.01.2017) Preuzmite kraći link\nDemokrate u američkom Senatu danas su bojkotovale planirano glasanje odbora o dvojici kandidata koje je nominovao američki predsednik Donald Tramp — Stivena Manuhina za ministra finansija i Toma Prajsa za ministra zdravlja — zbog čega glasanje nije moglo da se nastavi.\nSenat „veže“ Trampove ruke za ruske sankcije\nDemokrate su navele da odlažu glasanje jer traže više informacija o Prajsovim deonicama u australijskoj medicinskoj kompaniji i navodima da je Manuhinova nekadašnja banka „Uan vest“ koristila automatske potpise, što se kosi sa njegovom izjavom senatorima, prenosi Rojters.\nU međuvremenu, demokratska senatorka u Odboru za pravosuđe Dijan Fajnstajn iz Kalifornije rekla je da će glasati protiv Trampovog kandidata za javnog tužioca, senatora Džefa Sešensa.\nOna objašnjava da ne može da pomiri nezavisnost koju iziskuje ta funkcija „sa pristrasnošću koju je taj kandidat pokazao“, prenosi AP, uz napomenu da je Sešens jedan od najranijih Trampovih podržavalaca.\nSešens tvrdi da nije učestvovao u sačinjavanju izvršne uredbe Bele kuće o izbeglicama i imigraciji, a u odgovoru senatoru iz Vermonta Patriku Liju s tim u vezi, napisao je da „ni on niti ijedan član njegovog osoblja nije imao ulogu u pisanju te uredbe“.\nbojkot, Demokratska partija SAD, Senat SAD, Tom Prajs, Stiven Manuhin, Donald Tramp


Vutra Forum :: Djelovanje i Uticaj :: Zavisnost\nK3rn3l on pon sij 10, 2011 7:50 am\nPostoje mišljenja da marihuana ne izaziva zavisnost, međutim najnovija istraživanja su pokazala da se kod ove droge dugotrajnim korišćenjem podiže prag osetljivosti uživaoca i povećava se njegova tolerancija na drogu, pri čemu se razvija i psihološka zavisnost. Kao i kod drugih oblika zavisnosti, i u ovom se slučaju pojavljuju prateći efekti. Neki teški korisnici pokazuju znakove zavisnosti, jer kad ne uzimaju drogu javlja se apstinencijalna kriza: nemir, gubitak apetita, nesanica, gubitak težine i drhtanje ruku.\nPrema jednoj studiji, kod mladih koji uzimaju marihuanu i kod kojih je ranije zabeleženo antisocijalno ponašanje brzo je došlo do stvaranja zavisnosti na ovu drogu. Ova je studija, takođe, pokazala da je kod problematične omladine koja puši cigarete, uzima alkohol i marihuanu, napredovanje od prvog do redovnog uzimanja marihuane bilo toliko kao napredovanje do redovnog pušenja cigareta, a još veće nego kod redovnog uzimanja alkohola.


08.02.2017 18:33 8174 0 0\nZa ovogodišnju realizaciju agrobudžeta, kojeg je usvojila Vlada, opredjeljeno je 31,5 miliona eura. Vlada je donijela Uredbu o uslovima, načinu i dinamici sprovođenja mjera agrarne politike za 2017. godinu.\nSredstva agrobudžeta su planirana za sistem direktnih plaćanja u oblasti stočarstva i biljne proizvodnje i za podršku mjerama ruralnog razvoja.\nTu je i podrška opštim servisima u poljoprivredi, tehnička i administrativna podrška implementaciji programa, institucionalnom razvoju i jačanje poljoprivrede.\nTakođe biće finansirano i ribarstvo, program fitosanitarnih mjera i program obaveznih mjera zdravstvene zaštite životinja, saopšteno je nakon sjednice Vlade.\nDetaljnije 6355 7\nDetaljnije 5540 14\nDetaljnije 5409 5\nDetaljnije 1917 2\nDetaljnije 2511 4 1\nDetaljnije 5054 6\nDetaljnije 3786 3 1\nDetaljnije 4911 17


Kučevski radikali oštro uzvratili na prozivke članova Demokratske stranke\nZa reprezentaciju potrošili 87.000 evra\nPredsednik opštine Zoran Milekić optužio svog prethodnika Gorana Milivojevića za trošenje para, a on ga pozvao na TV duel\nKUČEVO - Poslednja sednica SO Kučevo pretvorila se u verbalno bojno polje na kome je predsednik Opštine Zoran Milekić, član SRS-a, u nameri da demantuje kritike opozicije o lošem radu vlasti, izneo niz optužbi na račun demokrata.\n- Za sedam meseci uradili smo više nego oni za četiri godine, jer sve što su uradili jeste adaptacija opštinske zgrade u koju je utrošeno toliko para kao da je zidana nova zgrada sa tri sprata - rekao je Milekić.\nSRS sprema film o bivšima\n- Koliko znam, do sada je protiv bivših opštinskih funkcionera podneto desetak krivičnih prijava, a dokle se u tome stiglo, nisam informisan jer ne želim da svojim raspitivanjem bilo kako utičem na policiju i sud - rekao je Milekić. Za jednu od narednih skupštinskih sednica najavio je projekciju filma u kome će biti prikazano zatečeno stanje javnih preduzeća i ustanova prilikom smene vlasti u novembru 2004. godine.\nBivšeg predsednika opštine Kučevo Gorana Milivojevića, člana DS-a, sa govornice je pitao o prodaji njegove njive "Bambiju" po nerealno visokoj ceni, o zakupu najvećeg opštinskog lokala po minimalnoj ceni, o traženju provizije od NN lica iz Majdanpeka za nabavku kombinovane mašine i traženje dva miliona dinara od Svetozara Veljkovića kako bi on dobio spor sa opštinom.\nBivšu vlast Milekić je prozvao i zbog gubljenja sudskih sporova, tvrdeći da su pored javnog pravobranioca plaćana još dva advokata, da je Milojević, iako predsednik SO, jedno vreme bio i predsednik Upravnog odbora Direkcije za izgradnju i da je, posle poraza na izborima, odjavio svoju privatnu radnju, kako bi još pola godine iz budžeta primao platu.\n- Za tri i po godine imali ste 171 dnevnicu, što znači da ste osam meseci proveli na službenim putovanjima, a za reprezentaciju i benzin potrošeno je 5,6 miliona dinara ili 87.000 evra - rekao je Milekić.\nU izjavi za Glas Milojević je sve ove optužbe demantovao, nazivajući ih poluistinama, neistinama i insinuacijama, smišljenim kako bi se demokratska vlast prikazala u što gorem svetlu.\n- Javno sam pozvao Milekića na TV duel, u kome bih, stavku po stavku, demantovao njegove navode i zatražio da građanima pokaže na osnovu koje je to dokumentacije zasnovao svoje optužbe. Na taj poziv on nije odgovorio. Osim toga, ne vidim da je pokrenuta ijedna krivična prijava, što je još jedan dokaz o neosnovanosti njegovih optužbi - rekao je Milojević.\nŽeteoce brinu cena i gorivo\nU Bujanovcu počinje da radi uslužni centar\nSindikalci u borbi za spas Staklare\nFabrika maziva pred privatizacijom\nPonovo regata niz Drinu


Međunarodni Goše dan obeležen u Šapcu - RTV Šabac\nMeđunarodni Goše dan obeležen u Šapcu\n29. septembar 2019. 14:58\nUdruženje građana za pomoć u lečenju obolelih od Gošeove bolesti, juče je na Trgu šabačkih žrtava, organizovalo program humanitarnog karaktera, predviđen za decu, što je za cilj imalo podizanje svesti.\nGošeova bolest spada u retke bolesti, a u Srbiji ima oko 40 osoba obolelih. Ovo oboljenje je urođena bolest metabolizma, reč je do nedostatka jednog enzima usled koga dolazi do nagomilavanja, takozvanih „Gošeovih ćelija“ u organima.\nOboleli od Gošeove bolesti terapiju uzimaju doživotno, na svake dve nedelje. Zato je cilj aktivnosti koje su organizovane u Šapcu da se pošalje poruka nadležnima i svetu koliko je jaka i povezana Goše zajednica u Srbiji i da se napravi plan daljih aktivnosti u trajnom rešavanju pitanja njihovog lečenja.\nMeđunarodni Goše dan obeležava se 1. oktobra u preko 40 zemalja, različitim aktivnostima koje ukazuju na potrebu što ranijeg dijagnostikovanja i lečenja bolesti.


Uskoro CMC međunarodna sertifikacija i za IT konsultante – Personal magazin\nDanas je okončan desetodnevni intenzivni trening „Napredne konsultantske veštine“, koji priprema konsultante za dobijanje međunarodnog sertfikata u oblasti menadžment konsaltinga (CMC – Certified Management Consultant). Ovaj trening i sertifikacija, koja…\nDanas je okončan desetodnevni intenzivni trening „Napredne konsultantske veštine“, koji priprema konsultante za dobijanje međunarodnog sertfikata u oblasti menadžment konsaltinga (CMC – Certified Management Consultant). Ovaj trening i sertifikacija, koja je planirana za maj, rezultat su saradnje Udruženja poslovnih konsultanata Srbije UPKS i Udruge poslovnih savjetnika Hrvatske a delimično finansijski podržani od strane BAS EBRD TAM/BAS i GTZ/WBF programa za Srbiju.\nTreningu je prisustvovalo 19 poslovnih konsultanata, članova UPKS-a čija se oblast ekspertize kreće od oblasti finansija i menadžmenta preko marketinga i komunikacije do primene interneta u poslovanju. Spremnost konsultanata da investiraju u svoj profesionalni razvoj doprineće unapređenju poslovanja u Srbiji kroz kvalitetnije usluge koje se pružaju klijentima.\nBudući CMC konsultanti\nCMC sertifikat je znak međunarodnog standarda kvaliteta za individualne poslovne konsultante a sprovodi se po metodologiji Međunarodnog saveta nacionalnih udruženja poslovnih konsultanata ICMCI (The International Council of Management Consulting Institutes www.icmci.org). CMC se dodeljuje onim poslovnim konsultantima koji zadovoljavaju visoke standarde obrazovanja, iskustva, kompetentnosti i profesionalizma. ICMCI CMC sertifikat potpisuje predsednik ICMCI čime se potvrđuje njegova vrednost u svim zemljama članicama ICMCI (do sada preko 50 zemalja širom sveta).\nSertifikat se izdaje s važenjem od 3 godine nakon čega je njegovo važenje potrebno produžiti u postupku resertifikacije koji provodi nacionalnu udruženje – član ICMCI. Glavni kriterijum za resertifikaciju je profesionalno obavljanje konsultantskih usluga i kontinuirano profesionalno usavršavanje.\nProgram sprovođenja CMC sertifikacije u Srbiji pomoći će domaćim konsultantima da postanu konkurentniji na tržištu konsultantskih usluga, a kroz povećanje kapaciteta domaćh konsultanata takođe će unaprediti i poboljšati nivo konsultantskih usluga lokalnim kompanijama.\nUskoro CMC međunarodna sertifikacija i za IT konsultante was last modified: February 4th, 2011 by Redakcija\nCertified Management ConsultantCMCICMCIICMCI CMCICMCI CMC sertifikaticmci.orgIT konsultantkonsaltingameđunarodna sertifikacijamenadžment konsaltingUPKS\nFirewall povećava ranjivost na DDoS napade?